Rally Dakar 2022 - Η επίσημη παρουσίαση - Μόνο ηλεκτρικά αυτοκίνητα από το 2030! - BIKEIT!\nΤετάρτη, 12 Μαϊος 2021 09:57\nRally Dakar 2022 - Η επίσημη παρουσίαση - Μόνο ηλεκτρικά αυτοκίνητα από το 2030!\nΗ διοργάνωση του Rally Dakar παρουσίασε επίσημα το event του 2022, που θα λάβει χώρα μεταξύ 2 και 14 Ιανουαρίου στη Σαουδική Αραβία.\nΕνώ τώρα με τη μετακίνηση του Rally στη Σαουδική Αραβία η διοργάνωση είχε κάνει λόγο για επέκταση του αγώνα και στις γειτονικές χώρες, αυτό δεν θα συμβεί ούτε στην 3η έκδοση του στη Μέση Ανατολή.\nΈτσι, η 44η έκδοση του εμβληματικού ράλι θα διεξαχθεί εξολοκλήρου στη Σαουδική Αραβία, με εκκίνηση από την Ha'il και τερματισμό στη Jeddah, μετά από μια μέρα ξεκούρασης στη Riyadh.\nΗ διαδρομή θα κατευθυνθεί νοτιοανατολικά, με τους οργανωτές να έχουν σχεδιάσει έναν αγώνα με περισσότερη άμμο από τους προηγούμενους.\nΟι αγωνιζόμενοι θα εξερευνήσουν την θρυλική περιοχή «Empty Quarter» της ερήμου ή αλλιώς Rub’ al Khali στην τοπική διάλεκτο, την πιο μεγάλη αμμώδη έκταση του κόσμου, μια τεράστια άδεια περιοχή με έκταση μεγαλύτερη από τη Γαλλία!\nΗ ιδέα είναι να επικεντρωθεί το ράλι του 2022 στους αμμόλοφους με 3 μέρες αφιερωμένες αποκλειστικά σε αυτούς.\nΈτσι θα δοθεί μεγαλύτερη έμφαση στην πλοήγηση και θα ελαχιστοποιηθούν τα σκασμένα ελαστικά που ταλαιπώρησαν πολλούς στις πρώτες 2 εκδόσεις του ράλι στη Σαουδική Αραβία.\nΣτην παρουσίαση είχαμε και μια ηχηρή είδηση, καθώς μάθαμε πως από το 2030, η διοργάνωση του Dakar θα επιτρέπει μόνο τη συμμετοχή ηλεκτρικών αυτοκινήτων!\nΌσον αφορά στις μοτοσυκλέτες δεν τέθηκε ανάλογο χρονικό όριο, καθώς οι μπαταρίες έχουν ακόμα κάποιο δρόμο εξέλιξης να διανύσουν ώστε να μπορούν και οι ηλεκτρικές μοτοσυκλέτες να έχουν την ανάλογη αυτονομία για μια μέρα στο Rally Dakar, δίχως να ζυγίζουν 500 κιλά.\nΣτην ίδια στρατηγική για ένα ράλι πιο φιλικό στο περιβάλλον, το 2022 θα δούμε μια νέα κατηγορία με την επωνυμία Τ1-Ε με ηλεκτρικά πρωτότυπα οχήματα, που στόχο θα έχει να ανοίξει τον δρόμο για τον εξηλεκτρισμό του Rally Dakar.\nΣτους νεοτερισμούς του αγώνα, θα έχουμε τη γενίκευση του ηλεκτρονικού roadbook σε όλα τα τετράτροχα, ενώ μια έκδοση για μοτοσυκλέτες θα είναι διαθέσιμη για τους αναβάτες μοτοσυκλέτας της κατηγορίας elite.\nΤέλος οι νέοι κανονισμοί αναφέρουν πως σε ένα ποσοστό που θα πλησιάζει το 20% της διαδρομής θα κρίνεται μόνο η πλοήγηση και όχι ο χρόνος, με κάθε έξτρα χιλιόμετρο να κοστίζει βαθμούς.\nΠερισσότερα σε αυτή την κατηγορία: « 10 πράγματα που πρέπει να ξέρεις για τον Jonny Walker MotoGP - H γκάμα ελαστικών της Michelin είναι ιδανική για την πρόκληση του Le Mans - Bugatti »


Μεγάλες Εικόνας : 15-20KM σειράς διπλό μηχανικό δίκυκλο πινάκων ισορροπίας ροδών έξυπνο για Tennagers και τα παιδιά\nΈξυπνος πίνακας 2 ισορροπίας ροδών ενήλικες ρόδες ισορροπίας Poular έξυπνες\n1. Ρόδες αυτής της οι έξυπνες ισορροπίας προσαρμόζουν τη δυναμική ισορροπία, χρησιμοποιώντας τους εσωτερικούς αισθητήρες γυροσκοπίων και επιτάχυνσης. Η θέση του ηλεκτρικού μηχανικού δίκυκλου ελέγχεται από το κέντρο βαρύτητας. Και ρυθμίζεται με τη μηχανή που ελέγχεται από το σύστημα ελέγχων με σερβομηχανισμό.\n2. Αυτό το μόνο ισορροπώντας ηλεκτρικό μηχανικό δίκυκλο έχει τον περιορισμό βάρους, το ανώτατο φορτίο είναι εγγύηση 100KG.For η ασφάλεια του χειριστή και μειώνει τη ζημία υπερφορτωμένος.\n3. Η σειρά ανά δαπάνη συσχετίζεται με την τοπογραφία, το βάρος, την ταχύτητα και το οδηγώντας ύφος. Η χρέωση ενός χρόνου θα μπορούσε να τρέξει 15-20KM\n4. Η ανώτατη ταχύτητα είναι 10KM/H, όταν υπερβαίνει ο χειριστής την ανώτατη ταχύτητα, το μηχανικό δίκυκλο θα δώσει έξω τον ήχο συναγερμών.


Ιδανική για τη ρυμούλκηση σκι ή wakeboard, η μικρή 60hp σας επιτρέπει να διασκεδάζετε με "καθαρή" συνείδηση – πώς γίνεται αυτό; Επειδή είναι η πιο καθαρή και οικονομική μηχανή στην κατηγορία της.\nΜέγιστη απόλαυση, ελάχιστες εκπομπές ρύπων.\nΗ 60hp περιλαμβάνει επίσης ορισμένα μοναδικά χαρακτηριστικά Yamaha, κάθε ένα από τα οποία έχει σχεδιαστεί για να σας προσφέρει ομαλές, άνετες και απολαυστικές διαδρομές. Το σύστημα ρύθμισης κλίσης και ανύψωσης μεγάλου εύρους και το σύστημα γρήγορης και εύκολης εκκίνησης PrimeStart™ σας παρέχουν πλήρη και αξιόπιστο έλεγχο.\nΠροαιρετικό σύστημα περιορισμού ανύψωσης


ΕΛΠΗΝΩΡ: Ποιος θα γκρεμίσει τη μισή Αθήνα;\nΑναρτήθηκε από Ελπήνωρ στις 10:59 μ.μ.\nminority opinion 12 Φεβρουαρίου 2013 - 12:10 π.μ.\nΕνδιαφέρον φασιστικό πλάνο.\nΟ Albert Speer επιτέλους δικαιώνεται.


Δευτέρα, 28-Νοε-2016 09:07\nΣτην Αθήνα, πολιτικά μηνύματα αναμένεται να "κομίσουν" οι κ.κ. Μοσκοβισί και Κερέ που θα μετάσχουν στις εργασίας του Ελληνοαμερικανικού Επιμελητηρίου αλλά και θα έχουν σειρά επαφών κορυφής με την πολιτική ηγεσία και όχι μόνο. Πάντως, σύμφωνα με πηγές του ΥΠΟΙΚ στην συνάντηση που έχει προγραμματιστεί μεταξύ των κ.κ. Μοσκοβισί και Τσακαλώτου δεν θα γίνουν δηλώσεις (σ.σ. σε αντίθεση με την προηγούμενη επίσκεψη του Επιτρόπου το καλοκαίρι).\nΤο κλίμα φάνηκε από την τηλεδιάσκεψη του Σαββάτου η οποία δεν είχε αποτέλεσμα, με πληροφορίες να αναφέρουν ότι το μεγαλύτερο μέτωπο δεν είναι τα κόκκινα δάνεια και η ενέργεια (που παραμένουν ανοικτά) αλλά το εργασιακό (με την θέση της ΕΕ να έχει "μετακινηθεί" προς αυτή του ΔΝΤ) και – κυρίως – το δημοσιονομικό κενό "ακορντεόν".\nΟι κοινοτικοί θεσμοί στα κείμενα του υπό επικαιροποίηση μνημονίου ζητούν εκ των προτέρων νέα μέτρα για να διασφαλιστούν πλεονάσματα 3,5% του ΑΕΠ έως το 2020 (ή έως το 2021 με νέο Μεσοπρόθεσμο που ζητούν την προσεχή Άνοιξη).\nΩστόσο, το μεγαλύτερο θέμα είναι οι διαφωνίες με το ΔΝΤ για την απόδοση των μέτρων που παραμένουν τεράστιες, "απαιτώντας" - στο σενάριο συμμετοχής του ΔΝΤ στο πρόγραμμα - είτε μεγάλες παρεμβάσεις στο χρέος, είτε νέα μέτρα, είτε (στο σενάριο συμβιβασμού) και τα δύο….\nΗ απόσταση που χωρίζει τις δύο πλευρές του Ατλαντικού μπορεί και να ξεπερνά το 2% του ΑΕΠ (3,5 δισ. ευρώ ετησίως) όπως έγραφε και η εφημερίδα "Κεφάλαιο" που κυκλοφόρησε το Σάββατο. Τόση είναι η διαφορά ανάμεσα στα πλεονάσματα το πολύ στο 1,5% του ΑΕΠ που εκτιμά το ΔΝΤ ότι μπορεί να πετύχει η Αθήνα (με το υφιστάμενο πακέτο μέτρων) και στον στόχο 3,5% του ΑΕΠ που "βλέπει" η κοινοτική πλευρά των θεσμών. Και στο – αρνητικό – σενάριο επιμονής σε συμμετοχή του ΔΝΤ χωρίς μεγάλες παρεμβάσεις στο χρέος ο "εφιάλτης" για μέτρα μείωσης αφορολογήτου, συντάξεων και όχι μόνο (που εδώ και μήνες ζητά σταθερά το ΔΝΤ) επανέρχεται.\nΗ πίεση για νέα (και δημοσιονομικά) μέτρα είναι φανερή (αν και μικρότερη από αυτή του ΔΝΤ) και στα σχέδια του υπό επικαιροποίηση SMoU. Περιλαμβάνουν επανεξέταση των φοροαπαλλαγών και των εξαιρέσεων, περικοπές σε κοινωνικά και προνοιακά επιδόματα, πρόβλεψη για τη μείωση του μισθολογικού κόστους του Δημοσίου, αλλά και αυστηρότερους όρους για τον επανυπολογισμό των συντάξεων.\n- Παραμένουν τα μέτωπα μετά την άκαρπη τηλεδιάσκεψη\nΑισιόδοξος για την πολιτική μάχη της 7ης Ιουλίου δήλωσε ο υπουργός Οικονομικών.\nΕυ. Τσακαλώτος: Στις βουλευτικές εκλογές της 7ης Ιουλίου αποφασίζουμε για τη ζωή μας\nΤο πρόβλημα του κ. Βαρουφάκη δεν είναι αν έχει αριστερές ιδέες, αλλά ότι αναλαμβάνει τον ρόλο του πολυπράγμονα ηγέτη, αναφέρει ο ΥΠΟΙΚ.\nΕυ. Τσακαλώτος: Νομίζω ότι είναι αναστρέψιμο το αποτέλεσμα των εκλογών\nΔεν ήθελα να γίνω επίτροπος στην Κομισιόν, ούτε ευρωβουλευτής, αναφέρει ο ΥΠΟΙΚ.\nΑισιόδοξος ο ΥΠΟΙΚ για επιπλέον δημοσιονομικό χώρο για μόνιμες παρεμβάσεις τον Σεπτέμβριο.\nΑξιωματούχος ΕΕ: Αναβάλλεται για τον Ιούλιο το θέμα Ελλάδα – Δεν υπάρχει αίτημα για το ΔΝΤ\nΔεν υπέβαλε ποτέ επίσημο αίτημα αποπληρωμής του Διεθνούς Νομισματικού Ταμείου η κυβέρνηση ΣΥΡΙΖΑ, επισήμανε αξιωματούχος της Ε.Ε., ενόψει της αυριανής συνόδου του Eurogroup.


Η αναπηρία της συζύγου του τον ενέπνευσε να δημιουργήσει ένα νέο είδος αναπηρικού καροτσιού - NewSide.gr | NewSide.gr\nΠερίπου πριν 20 χρόνια , οι γονείς από την Αριζόνα , Liz και Brad Soben ήταν έξω με την οικογένεια τους όταν είχαν ένα τροχαίο ατύχημα που άλλαξε τη ζωή τους για πάντα. Από το ατύχημα η Liz έμεινα παράλυτη από τους γοφούς και κάτω.\nΑπό τότε , έμαθε να προσαρμόζεται στις νέες συνθήκες και το αναπηρικό καρότσι ,αλλά όχι χωρίς να θλίβεται όμως. Οι Sobens ήταν μια ενεργή οικογένεια που έκανε συχνά κάμπινγκ, ταξίδια και πεζοπορίες. Σε ένα από αυτά τα ταξίδια η Liz ξέσπασε σε κλάματα που δεν μπορούσε να ακολουθήσει την οικογένεια της σε ένα ταξίδι μέσα στο δάσος.\nΤους είπε να πάνε χωρίς αυτήν. Ο σύζυγος της όμως , κατανοώντας τη θέση της γυναίκας του , αποφάσισε να μην αποδεχτεί αυτές τις συνθήκες. Αν και η Liz ήταν καθηλωμένη σε ηλεκτρικό αναπηρικό καρότσι ο Brad ήθελε κάτι καλύτερο για αυτήν , έτσι κλείστηκε στο γκαράζ , σαν παλαβός επιστήμονας , για να αναβαθμίσει το καρότσι της.\nΜετά από δύο χρόνια , έφτιαξε το πρώτο του μοντέλο. Το ονόμασε Tankchair, η εφεύρεση του , επιτρέπει στους ανθρώπους με αναπηρία να μετακινηθούν , σε χιόνι , άμμο και άλλα δύσκολα εδάφη, αντί για ρόδες ,έχει βάλει ερπύστριες που μοιάζουν με αυτές που βλέπουμε σε άρματα μάχης και μπουλντόζες .\nΤην πρώτη φορά που η Liz δοκίμασε τη νέα της αναπηρική καρέκλα ήταν σε ένα ταξίδι για κάμπινγκ σε ένα εθνικό δάσος. Μετά από αρκετά χρόνια που ήταν περιορισμένη , μπορούσε επιτέλους να πάει για πεζοπορία με τις κόρες τους. Το τεράστιο χαμόγελο της ήταν που έδωσε το κίνητρο στον Brad να συνεχίζει να δουλεύει πάνω στο πρωτότυπο.\nΠερίπου μια δεκαετία αργότερα και χωρίς καθόλου αντίστοιχη εκπαίδευση , ο Brad ξεκίνησε να δημιουργήσει μια επιχείρηση που κατασκευάζει αναπηρικά καρότσια σαν αυτό της Liz και για άλλους ανθρώπους με αναπηρίες . Η Tankchair έχει φτιάξει σχέδια για βετεράνους , αστυνομικούς και άλλους ανθρώπους που είναι καθηλωμένοι.Σε μερικά από αυτά έχει βάλει ειδικά χαρακτηριστικά, όπως φώτα LED, ικανότητα περιστροφής, ή σύστημα μετατροπής από κείμενο σε ηχείο .\nΛόγω των σχεδίων τους , οι Tankchairs είναι για χρήση σε εξωτερικούς χώρους μόνο.Κυρίως αγροτικό ή παρόμοιο περιβάλλον.Μπορούν να ανέβουν σκαλιά, και να περάσουν πετρώδη μονοπάτια . Το δυνατό ηλεκτρικό μοτέρ τους επιτρέπει την κίνηση σε εξωτερικά τοπία. Παρόλα αυτά ο Brad έφτιαξε και κάποια μοντέλα που κάνουν για εσωτερική χρήση .\nΜερικά μοντέλα μπορούν να κινηθούν μέχρι και με 30 μίλια/ώρα και είναι ικανά να ρυμουλκήσουν βαριά αντικείμενα. Συμπληρωματικά τα κατασκευάζει ώστε να έχουν διάρκεια.Οι επαναφορτιζόμενες μπαταρίες λιθίου που περιέχουν είναι αξιόπιστες για 15-20 χρόνια.\nΑυτά είναι τρομερά νέα! Σαν μικρή επιχείρηση που είναι η Tankchairs builds παραδίδει μόνο κατόπιν παραγγελίας . Είναι χειροποίητες οι κατασκευές και ξεκινούν από $15,000 . Οι ασφάλειες δυστυχώς δεν καλύπτουν το κόστος ,γιατί τις κατηγοριοποιούν ως ATV. Ο Brad ευελπιστεί να μπορέσει να δωρίσει όμως κάποια κομμάτια σε ανθρώπους με αναπηρία που αντιμετωπίζουν δυσκολίες.\nΔείτε το βίντεο παρακάτω και μάθετε περισσότερα για την Liz, τον Brad, και την Tankchair. Η εφεύρεση του δημιουργήθηκε από αγάπη και αλλάζει και άλλες ζωές πέρα από της δικής του οικογένειας .\nΠώς σας φαίνεται η Tankchair? Γνωρίζετε κάποιον που είναι σε αναπηρικό καρότσι και θα λάτρευε μία τέτοια ;\nΕΠΙΜΕΛΙΑ ΑΡΘΡΟΥ : ΦΩΤΕΙΝΗ ΘΕΩΔΟΡΙΔΗ\nΕφευρέσεις που θα θέλαμε στην καθημερινότητα μας\nΟ Εθνικογαμiσμός : Αυτό θα ψηφίσουμε στις εκλογες (βίντεο)\nΟι φίλοι που δε βλέπουμε συχνά αλλά νιώθουμε πότε δεν είναι καλά


Φ.ΛΕ.ΦΑ.ΛΟ. παλαιότερες αναρτήσεις : Απριλίου 2018\nτου Ορφέα Ανδρέου\nΣτεκόμαστε μπροστά σε μια νέα, δύσκολη αποστολή αλλά γεμάτη υποσχέσεις για λάφυρα και συγκινήσεις. Το αν θα πετύχουμε να την εκπληρώσουμε είναι στο δικό μας χέρι.\nΣύμφωνα με έναν αρχαίο χάρτη που ευρέθη κρυμμένος στους πρόποδες ενός μυστηριώδους Ιερού Βουνού, υπάρχει ένας θησαυρός στον αρχαίο οικισμό Κοντίβιο. Ο μύθος λέει ότι αυτός ο θησαυρός άνηκε στο Θεό Ποταμό, ένα Θεό γεμάτο καλοσύνη και αγάπη, έναν πραγματικό δημιουργό της ζωής στην περιοχή όπου έρεε. Όλοι οι άνθρωποι τον λάτρευαν και τον αγαπούσαν, προσφέροντας συνεχώς θυσίες στο όνομά του μέσω του ναού που του είχαν αφιερώσει και είχαν χτίσει μέσα σε μια σπηλιά. Η περιοχή έσφυζε από ζωή για εκατοντάδες χρόνια. Αφθονία, γιορτές και πλούτη ήτανε μόνο λίγα απ' τα θετικά στοιχεία εκείνη της εποχής.\nΜια νύχτα, όμως, με κόκκινη πανσέληνο, όπου όλοι ήταν έτοιμοι για τη μεγάλη γιορτή προς τιμήν του Ποταμού και της Σελήνης, ο θησαυρός αυτού του καλοσυνάτου Θεού εκλάπη από μια αρχαία άγνωστη φυλή. Η αλαζονεία των ανθρώπων τους τύφλωσε και αδυνατούσαν να καταλάβουν το κακό που θα έφερναν με πράξεις σαν κι εκείνη. Όταν ο Ποταμός είδε ότι ο θησαυρός έλειπε από τη θέση του, άρχισε να αντιλαμβάνεται ότι οι άνθρωποί του τον πρόδωσαν κι αυτό ήταν κάτι το οποίο δεν μπορούσε να αφήσει ατιμώρητο. Από εκείνη, λοιπόν, την ημέρα ο Θεός έριξε κατάρα σε όλους τους ανθρώπους.\nΗ γη του από πηγή ζωής άρχισε να γίνεται βάλτος γεμάτος αρρώστια και πόνο. Όλες οι ανθρώπινες φυλές πέθαιναν η μία πίσω από την άλλη. Κανείς τους δε μπορούσε να ανατρέψει αυτήν την κατάρα. Όσες θυσίες κι αν έκαναν, όσες προσευχές κι αν του απεύθυναν, τίποτα δεν μπορούσε να συγκινήσει το Θεό, ο οποίος τους κοιτούσε όλους, έναν προς έναν, γεμάτος οργή και θυμό. Τα ζώα και τα φυτά δηλητηριασμένα κι αυτά, σιγά σιγά όδευαν προς την εξαφάνιση.\nΚαι μετά αρρωστημένες και σκοτεινές οντότητες άρχιζαν να καταλαμβάνουν την δηλητηριασμένη γη. Η «αυγή» για αυτά τα πλάσματα ήταν πλέον γεγονός, στις πλάτες ενός Θεού, ο οποίος δυστυχώς είχε τυφλωθεί κι εκείνος πλέον από την οργή του.\nΟι άνθρωποι όμως, ακόμα και μέσα σε αυτήν την σκοτεινή εποχή δεν το έβαλαν κάτω. Μια φυλή κατάφερε να κρυφτεί μέσα στο Ιερό βουνό και να προστατευτεί από την κατάρα. Όσο βρίσκονταν υπό τη σκέπη του Βουνού οι άνθρωποί της ήταν προστατευμένοι. Αν, όμως, κάποιος έβγαινε έξω από αυτό, τότε ήταν καταδικασμένος.\nΗ φυλή αυτή κατάφερε να σχεδιάσει έναν χάρτη με το σημείο όπου ήταν κρυμμένος ο θησαυρός ώστε να τον επιστρέψουν στον προκάτοχό του. Το πρόβλημα όμως ήταν ότι δεν μπορούσε κανείς να πλησιάσει εκεί λόγω της κατάρας. Πολλοί γενναίοι μαχητές προσπάθησαν να βγουν έξω από το Βουνό με τη βοήθεια φίλτρων από τους καλύτερους μάγους που είχαν. Μάταια όμως. Όλοι τους χάθηκαν επάνω στην προσπάθειά τους. Είτε από θανατηφόρες αρρώστιες, είτε βρήκαν μπροστά τους στρατιές των όντων που κυριαρχούσαν στην περιοχή τα οποία τους εκτελούσαν εν ψυχρώ, δίχως συμβιβασμούς, κάνοντάς το να φαίνεται σαν κυνήγι θηραμάτων.\nΑπελπισμένοι πλέον από τις συνεχείς αποτυχίες τους σκέφτηκαν ότι η αποστολή αυτή πρέπει να δοθεί σε μια ανθρωπότητα την οποία η κατάρα δε θα μπορούσε να επηρεάσει. Έτσι κι έκαναν. Ο αρχηγός τους διέταξε τους Μάγους να δημιουργήσουν ένα χάρτη ο οποίος είναι ανθεκτικός στις κακοκαιρίες ώστε να αντέξει σε βάθος χρόνου. Αφού τον έφτιαξαν λοιπόν, τον άφησαν έξω από την πύλη του Ιερού Βουνού με την προϋπόθεση ότι θα βρεθεί στο μέλλον για να λυθεί αυτή η κατάρα που τόσο τους είχε καταστρέψει. Έπειτα κλείδωσαν την πύλη για πάντα...


Κυπριανός Χριστοδουλίδης: «Τά στερνά τιμούν τά πρώτα». Ποιά είναι τά πρώτα ;\n«Τά στερνά τιμούν τά πρώτα». Ποιά είναι τά πρώτα ;\nΑγαπητή κα. ή δις. Χατζηθεοδώρου\nΔιάβασα (*) τό άρθρο σας («Η καταιγίδα έρχεται στήν Εκκλησία τής Ελλάδος») καί θά είχα νά παρατηρήσω τά εξής :\n1) Γράψατε ότι, «ας τα λάβουν όλα αυτά υπ’ όψη τους όσοι μητροπολίτες είναι αντίθετοι του οικουμενισμού και της πανθρησκείας, αλλά αφήνουν τα πράγματα να εξελίσσονται με τη δικαιολογία: “Ας μη φανώ πρόωρα ότι προκαλώ σχίσμα στην Εκκλησία. Αν δω μία πράξη πέραν της “κόκκινης γραμμής”, τότε θα αντιδράσω”.», καί τό ερώτημα που σάς θέτω είναι «ποιός κάνει τό σχίσμα» ; Οι οικουμενιστές, πού θέλουν νά κάνουν μιά Ορθοδοξία καί μιά Εκκλησία (τήν καθ΄ ημάς) αγνώριστη, ή εκείνοι που διαχωρίζουν τή θέση τους καί αποτειχίζονται από αυτή τήν ψευδοεκκλησία ; Σώζουν, δηλαδή, τήν όντως αληθινή Εκκλησία.\n2) Τό δεύτερο ερώτημα, συνέχεια τού πρώτου, είναι τό ποιά Εκκλησία θέλουμε ; Τήν Εκκλησία τών αποτειχιζομένων ή τήν αγνώριστη (ψευδο)εκκλησία τών εκσυγχρονιστών καινοτόμων, που οραματίζονται τήν υποταγή όλων στά κελεύσματα του μικρού πάπα - επισκόπου και δι΄ αυτού (ή αυτών) στόν "ένα θεό γιά όλους" ;\n3) Καί τέλος τό τρίτο ερώτημα, τό οποίο είναι μάλλον απορία εις εαυτόν, ίσως δέ καί ενός εκάστου από εμάς.\nΜήπως αυτό δέν έγινε πρό 100 περίπου ετών, όταν αποφασίστηκε μιά φαινομενικά καί τυπικά μικρή βελτίωση τού εορτολογικού μας χρόνου, ουσιαστικά όμως ήταν προοίμιο αυτών ( : η καταγίδα) πού ήδη βιώνουμε καί εύστοχα επισημάνατε;\nΤό γράφω αυτό διότι, από ενάρξεως τής "άνευ σημασίας" καί χάριν επιστημονικής ακριβείας, μέ τήν τροποποίηση που επήλθε, όσοι μέν έμειναν προσηλωμένοι στά θέσμια τής Εκκλησίας ( : Σύνοδοι καί Παράδοση) χαρακτηρίστηκαν σχισματικοί, όσοι δέ συντάχθηκαν μέ τά νέα δεδομένα, κράτησαν γιά εαυτούς τόν τίτλο τού ιδιοκτήτου τής ζώσης Αληθείας.\nΧάριν αυτής, κυκλοφορούν σήμερα φυλλάδια τού τύπου «Φωνή τού Κυρίου» καί συνεχίζουν νά αποπροσανατολίζουν τό λαό τού Θεού, επισημαίνοντας τόν κίνδυνο : «εκτός τής εκκλησίας επισκόπου δέν υπάρχει σωτηρία». Όσοι φεύγουν (αποτειχίζονται) σχίζουν τήν (νέα) εκκλησία. Πείτε μου, λοιπόν, ποιός σχίζει τήν εκκλησία καί ειδικότερα, ποιά Εκκλησία;\nΘά σάς παρακαλούσα νά μή μου καταλογίσετε διάθεση, πρόθεση ή τάση, προσυλητισμού σέ ιστορίες τελειωμένες, όπως συστηματικά μάς έλεγαν καί μάθαιναν στά σχολειά. Μεγάλωσα μέ τίς συμβουλές τής γιαγιάς μου, πού μάς έλεγε - σέ μένα καί στά αδέλφια μου - θεός σχωρέστην : «Τά στερνά τιμούν τά πρώτα». Πάντα, εμένα τουλάχιστον, μέ απασχολούσαν τά "πρώτα" τών σημερινών μας δεινών.


Ξέρουμε ότι δεν είναι τόσο απλό | AΠENANTI OXΘH\nHome / ΑΠΟΨΕΙΣ / Ξέρουμε ότι δεν είναι τόσο απλό\nΞέρουμε ότι δεν είναι τόσο απλό\napenanti oxthi Τρίτη, Δεκεμβρίου 31, 2013 ΑΠΟΨΕΙΣ\nΞέρουμε ότι δεν είναι όλοι οι άνθρωποι ίδιοι. Δεν έχουν όλοι τον ίδιο βαθμό ευφυίας, τις ίδιες δεξιότητες, τα ίδια ταλέντα, τις ίδιες ανησυχίες. Πάντα θα υπάρχουν μερικοί από εμάς "που κοιτούν προς τα άστρα", που έλεγε κι ο Όσκαρ Γουάιλντ ξεκινώντας από τη διαπίστωση "πως όλοι μας ζούμε στο βούρκο". Όπως κι ότι είναι περιοριστικό κι απονεκρωτικό να επιμένεις να βλέπεις διαφορετικά πράγματα με τον ίδιο "φλατ" τρόπο. Και να ερμηνεύεις πολύπλοκα συστήματα -όπως ο άνθρωπος και ο μηχανισμός της συνείδησής του και της ψυχικής του ισορροπίας- με μονολιθικότητα και στενοκεφαλιά. Όμως όλοι έχουν το δικαίωμα να έχουν τις ίδιες ευκαιρίες για να κάνουν τις διαφορετικές τους επιλογές και να εξελιχτούν διανοητικά, άλλος περισσότερο κι άλλος λιγότερο κι άλλος ίσως καθόλου. Δεν είναι φυσιολογικό μια κοινωνία να χτίζεται αποκλειστικά και μόνο πάνω σε οικονομικές σχέσεις ως βασικό κανόνα λειτουργίας της, δημιουργώντας έτσι φαινόμενα σώρευσης και μεγάλων έως προκλητικών ανισοτήτων που διαταράσσουν βαθιά την ευρυθμία της. Και υπονομεύουν το βασικότερο συστατικό της πολυτραγουδισμένης και πολυδιαφημισμένης ελευθερίας: την αυτονομία των μελών της.


«Η Κωνσταντίνα Σπυροπούλου δεν μπορεί να είναι παρουσιάστρια!»\nHome / Ψυχαγωγία / «Η Κωνσταντίνα Σπυροπούλου δεν μπορεί να είναι παρουσιάστρια!»\nΤετάρτη, 29.6.2016, 17:06\n«Στο 10λεπτο θέλω να σπάσω την τηλεόραση»\nΗ τηλεκριτικός Αφροδίτη Γραμμέλη σχολίασε τα πρόσωπα της τηλεόρασης για την χρονιά που πέρασε στην εκπομπή «Αλήθειες με τη Ζήνα». Η κουβέντα έφτασε φυσικά στην πρώην συνεργάτιδα της Ζήνας Κουτσελίνη, την Κωνσταντίνα Σπυροπούλου και η Αφροδίτη Γραμμέλη δεν χάρισε φιλοφρονήσεις, αλλά αντιθέτως άσκησε την κριτική της…\n«Η Κωνσταντίνα Σπυροπούλου δεν έχει να με πείσει για κάτι. Έχουμε προσπαθήσει, δεν γίνεται. Το έχω δει, το έχω ξαναδεί με πολύ καλή πρόθεση, με καλή διάθεση, με υπομονή, με ψυχραιμία. Δεν μπορώ, δεν αντέχω. Στο 10λεπτο θέλω να σπάσω την τηλεόραση.\nΤο ενοχλητικό στην Κωνσταντίνα είναι ότι δεν μπορεί να είναι παρουσιάστρια. Εγώ βλέπω μια γυναίκα που προσπαθεί να βγάλει κάτι διαφορετικό από αυτό που είναι. Κάτι ιδιαίτερα επιτηδευμένο. Κάτι το οποίο λιγάκι φλερτάρει και με αυτό το αφελές, το οποίο ως γυναίκα εγώ δεν το θέλω. Έχει κουράσει, γιατί όλες προσπάθησαν να το κάνουν αυτό. Από την Ελένη και μετά το χάος. Δηλαδή όλες το ίδιο; Όλες σέξι; Όλες ωραίες; Όλες στο σύννεφο της καλής ζωής; Χωρίς προβλήματα, χωρίς αγωνίες, χωρίς άγχη; Είναι άλλες γυναίκες. Εμείς που τις παρακολουθούμε ζούμε σε άλλο πλανήτη.»\nΑΛΗΘΕΙΕΣ ΜΕ ΤΗ ΖΗΝΑ ΑΦΡΟΔΙΤΗ ΓΡΑΜΜΕΛΗ ΖΗΝΑ ΚΟΥΤΣΕΛΙΝΗ ΚΩΝΣΤΑΝΤΙΝΑ ΣΠΥΡΟΠΟΥΛΟΥ\nΞέσπασε ο Μέμος Μπεγνής στα social media – «Πόσο λυπάμαι… Εμετοί…»


Γιατί σε Αυτό το Βίντεο από Σχολείο της Νέας Υόρκης τα Παιδιά Τραγουδάνε Γαρμπή; - VICE\nΓιατί σε Αυτό το Βίντεο από Σχολείο της Νέας Υόρκης τα Παιδιά Τραγουδάνε Γαρμπή;\n«Σ’ αυτό το πρώτο ραντεβού μας/ ώρες ατελείωτες μιλάς /ψάχνεις να βρεις όμορφες λέξεις/για να μου δείξεις πού το πας».\n03 Οκτώβριος 2018, 2:15pm\nΤα άκυρα παλαμάκια της Καίτης Γαρμπή στα πρώτα εννέα δευτερόλεπτα του παρακάτω βίντεο και η παθητική στάση των παιδιών, αλήθεια μάς έκανε να πιστεύουμε ότι οι μαθητές/τριες αυτού του σχολείου απλώς σνόμπαραν το λαϊκό άσμα της τραγουδίστριας, που ξεκίνησε να παίζει στο background. Σνομπ από ντροπή, επειδή δεν τους άρεσε, επειδή δεν ήξεραν το κομμάτι; Δεν θα είχε σημασία. Παιδιά είναι. Αλλά όχι, δυστυχώς, κάπου εκεί, τα πιτσιρίκια ξεκινούν σαν χορωδία να τραγουδούν το «Πες το με Ένα Φιλί», της αοιδού. Η Καίτη Γαρμπή συγκινείται δε όταν τα παιδιά ξεκινούν να τραγουδούν -ότι δεν το περίμενε δηλαδή;-, αλλά το πιο πιθανό είναι να τραγούδησαν επειδή τους είπαν πως, αν το έκαναν, θα πήγαιναν εκδρομή την επόμενη μέρα (επίσης, όποιος αρνούνταν να συμμετάσχει, λογικά θα «κοβόταν» στο μάθημα της Μουσικής ή της Νεοελληνικής Γλώσσας).\nΓια του λόγου το αληθές, το παραπάνω βίντεο προέρχεται από το ελληνικό σχολείο Hellenic Classical Charter School, στη Νέα Υόρκη, το οποίο επισκέφθηκε η Ελληνίδα τραγουδίστρια στο πλαίσιο της περιοδείας που κάνει εκεί, μαζί με τον σύζυγό της και επίσης τραγουδιστή Διονύση Σχοινά. Γιατί δεν πήγε και ο Σχοινάς εκεί; Τι μας κρύβουν; Το γνωστό ζευγάρι τραγουδιστών μάλιστα πριν λίγες ημέρες βρέθηκε στο «Μεγάλο Μήλο» πραγματοποιώντας μια μοναδική συναυλία στο Melrose Ballroom, όπου «ξεσήκωσαν», όπως διαβάζουμε σε διάφορα ρεπορτάζ, τους Έλληνες της Νέας Υόρκης.\nΈχουμε πολλές απορίες για το παραπάνω βίντεο και κυρίως γιατί υπέβαλαν τα παιδιά σε αυτήν τη διαδικασία. ΟΚ, τους λείπει η πατρίδα. Σεβαστό. Όμως, ποιος ο λόγος ένα μάτσο δεκάχρονα να αρχίσουν να απαγγέλουν «Σ’ αυτό το πρώτο ραντεβού μας/ ώρες ατελείωτες μιλάς /ψάχνεις να βρεις όμορφες λέξεις/για να μου δείξεις πού το πας»;\nΟι γονείς είχαν ενημερωθεί για αυτήν τη δραστηριότητα των παιδιών τους;\nΗ Καίτη Γαρμπή και ο σύζυγός της έχουν κανονίσει συνάντηση στον Λευκό Οίκο, όπως έκανε ο Θάνος Πετρέλης την 25η Μαρτίου;\nΤελικά, ποιο ήταν το τίμημα αυτής της επίπονης διαδικασίας για τα παιδιά;\nΥπήρχε ψυχολόγος την ώρα που γινόταν αυτό στο σχολείο;\nΠοιος είναι ο διευθυντής του σχολείου;\nΓιατί επέλεξαν το συγκεκριμένο άσμα και όχι κάποιο άλλο, π.χ. «Αυτό το Κάτι που Θέλω»;\nΌποιος γνωρίζει, ας ενημερώσει.


Philips GC6804/20 - Σύστημα Σιδερώματος - Δωρεάν Παράδοση - Kotsovolos.gr\nPhilips GC6804/20 Σύστημα ΣιδερώματοςΚωδικός προϊόντος : 193977\nΠλάνο δόσεων από€9.93 / μήνα 1 δόσεις 2 δόσεις 3 δόσεις 4 δόσεις 5 δόσεις 6 δόσεις 7 δόσεις 8 δόσεις 9 δόσεις 10 δόσεις 11 δόσεις 12 δόσεις 13 δόσεις 14 δόσεις 15 δόσεις 16 δόσεις 17 δόσεις 18 δόσεις 19 δόσεις 20 δόσεις 21 δόσεις 22 δόσεις 23 δόσεις 24 δόσεις 25 δόσεις 26 δόσεις 27 δόσεις 28 δόσεις 29 δόσεις 30 δόσεις 31 δόσεις 32 δόσεις 33 δόσεις 34 δόσεις 35 δόσεις 36 δόσεις info\nΠιστωτική κάρτα από €63.31 / μήνα €31.66 / μήνα €15.83 / μήνα 3 δόσεις άτοκα 6 δόσεις άτοκα 12 δόσεις άτοκα info\nPhilips GC6804/20 Σίδερο με γεννήτρια ατμού:\nΗ ισχυρή και συνεχής παροχή ατμού αντιμετωπίζει ακόμα και τα πιο χοντρά υφάσματα με ευκολία. Δες τις επίμονες τσακίσεις να εξαφανίζονται με μια επιπλέον βολή ατμού στα σημεία που είναι απαραίτητο. Αυτή η επιπλέον βολή ατμού είναι ιδανική για κάθετο σιδέρωμα, για να φρεσκάρεις τα ρούχα και τις κουρτίνες.\nΧάρη στην τεχνολογία OptimalTEMP, εγγυόμαστε ότι αυτό το σίδερο δεν θα προκαλέσει ποτέ καψίματα σε οποιοδήποτε ύφασμα που σιδερώνεται. Μπορείς ακόμα και να το αφήσεις με την καυτή πλάκα πάνω στα ρούχα ή στη σιδερώστρα. Τέλος στα καψίματα, τέλος στις γυαλάδες. Εγγυημένα.\nΣιδερώνεις τα πάντα, από τζιν μέχρι μεταξωτά, χωρίς να ρυθμίζεις τη θερμοκρασία. Χάρη στην τεχνολογία OptimalTEMP, δεν απαιτούνται επιλογές ή ρυθμίσεις. Έτσι, δεν χρειάζεται πλέον να χωρίζεις από πριν τα ρούχα ή να περιμένεις να ζεσταθεί και να κρυώσει το σίδερο. Είσαι έτοιμος για όλα τα υφάσματα, ανά πάσα στιγμή\nΔοχείο νερού 1,3 L\nΈνα διαφανές δοχείο 1,3 λίτρων σου παρέχει περισσότερη από 1 ώρα συνεχούς χρήσης. Δες καθαρά πόσο νερό απομένει και ξαναγέμισαι το εύκολα ανά πάσα στιγμή στη βρύση από το μεγάλο άνοιγμα γεμίσματος.\nΤο ενσωματωμένο σύστημα αφαίρεσης αλάτων Smart Calc Clean σου υπενθυμίζει πότε πρέπει να καθαρίσεις τα άλατα. Περιλαμβάνει ένα δοχείο που διευκολύνει την αφαίρεση αλάτων. Αυτό σημαίνει ότι δεν χρειάζεσαι φίλτρα, ούτε υπάρχει επιπλέον κόστος.\nΧωρητικότητα Δοχείου 1.3 lt\nΣύστημα Ασφαλείας Δεν διαθέτει\nΒάρος σε Kg 3020\nΕπιπλέον Περιλαμβάνεται δοχείο καθαρισμού αλάτων - χωρίς φίλτρα και επιπλέον κόστος\nhttps://www.kotsovolos.gr/site/small-home-appliances/ironing/iron-systems/193977-philips-gc6804/20 193977 Philips GC6804/20 https://www.kotsovolos.gr/site/datafiles/catalog/c10477291-1l.jpg https://www.kotsovolos.gr/site/datafiles/catalog/c10477291-2l.jpg https://www.kotsovolos.gr/site/datafiles/catalog/c10477291-3l.jpg https://www.kotsovolos.gr/site/datafiles/catalog/c10477291-4l.jpg 189.9 EUR /Οικιακός Εξοπλισμός /Συσκευές Σιδερώματος/Συστήματα Σιδερώματος Σίδερο με γεννήτρια ατμού Philips PerfectCare Compact Essential GC6804/20 με μέγιστη πίεση αντλίας 5,5 bar, βολή ατμού έως και 230 γρ., σταθερό δοχείο νερού 1,3 L και συμπαγή σχεδίαση. Philips InStock 10477291 C20 Αγορά Αποστολή στο χώρο: ΔΙΑΘΕΣΙΜΟ Παραλαβή από κατάστημα: ΔΙΑΘΕΣΙΜΟ Ισχύς: 2400 Watt Πίεση : 5.5 bar Αυτονομία: Απεριόριστη Χωρητικότητα Δοχείου : 1.3 lt Παραγωγή Ατμού : 110 gr / min final


Γεννηματά σε Μητσοτάκη: Εκλογές στις 15 Αυγούστου είναι εκβιασμός | Athens Voice\nΦώφη Γεννηματά / © INTIME NEWS /\tΝΤΟΥΝΤΟΥΜΗΣ ΧΡΗΣΤΟΣ\nΗ Φ. Γεννηματά κατέκρινε τον Κυριάκο Μητσοτάκη για ωμό εκβιασμό με αφορμή την τοποθέτησή του ότι η χώρα μπορεί να πάει σε εκλογές με απλή αναλογική.\nΗ ψήφος στο ΚΙΝΑΛ είναι η χρήσιμη και κρίσιμη ψήφος, επανέλαβε η πρόεδρος του κόμματος, Φώφη Γεννηματά.\nΜιλώντας στον ΑΝΤ1, η κυρία Γεννηματά αποσαφήνισε ακόμη περισσότερο τη στάση που προτίθεται να κρατήσει την επομένη των εκλογών στη περίπτωση που δεν προκύψει αυτοδυναμία της ΝΔ, λέγοντας: «Δεν θα αφήσουμε τη χώρα να μπει σε περιπέτειες και αλλεπάλληλες εκλογές. Εμείς θα στηρίξουμε για να ολοκληρωθεί η Συνταγματική Αναθεώρηση, να αλλάξει ο εκλογικός νόμος και να προχωρήσει η διαπραγμάτευση με τους Ευρωπαίους. Η θέση μας είναι πάρα πολύ καθαρή», είπε.\nΚαι συνέχισε: «Εμείς βλέπουμε τον εαυτό μας να συμμετέχει σε κυβέρνηση, αν αλλάξουν οι πολιτικοί συσχετισμοί. Αν τα κόμματα έχουν κοντινές διαφορές, αν δημιουργηθούν οι συνθήκες να υπάρξει συμμαχία με προοδευτικό πρόσημο. Η λύση για τη χώρα είναι μία κυβέρνηση ισχυρή με τη μεγαλύτερη κοινοβουλευτική συμμαχία. Για να είμαστε ρεαλιστές, το αποτέλεσμα των ευρωεκλογών δεν έδειξε ότι πάμε εκεί. Επομένως είμαι υποχρεωμένη να πω ότι αν αυτό δεν επιτευχθεί και τελικώς δεν υπάρξει αυτοδυναμία, εμείς θα είμαστε δύναμη ομαλότητας και υπευθυνότητας και να στηρίξουμε στα τρία πράγματα, όπως και σε προοδευτικά νομοσχέδια. Το έχω ξεκαθαρίσει, ως υπεύθυνη αντιπολίτευση. Μιλάμε για αλλαγή των ποσοστών μας για να συμμετέχουμε ισότιμα. Εμείς συμπλήρωμα για να βγουν οι αριθμοί δεν γινόμαστε».\nΓεννηματά κατά Μητσοτάκη


5 λόγοι για να εντάξετε τα κράνμπερι στη διατροφή σας! – Diatrofi-News.gr\nHome / Διατροφή / 5 λόγοι για να εντάξετε τα κράνμπερι στη διατροφή σας!\n5 λόγοι για να εντάξετε τα κράνμπερι στη διατροφή σας!\nΠροηγούμενο Κινόα, ένα από τα πιο θρεπτικά τρόφιμα!\nΕπόμενο 10 φυτικές γλυκαντικές ουσίες


Περιουσιολόγιο Νο 1\nΠαρασκευή, 22 Οκτωβρίου 2021 12:41:59 ΜΜ\nΑρχική›Απόψεις›Από θέσεως...›Ο οικονομολόγος›Περιουσιολόγιο Νο 1\n11:09 - 14 Φεβ 2017\nΠολύς λόγος γίνεται τελευταία για την κατάρτιση ενός περιουσιολογίου. Θεωρητικά υπάρχουν δύο κύριοι λόγοι για να γίνει κάτι τέτοιο: α) για την επιβολή ενός (ετήσιου) φόρου επί της συνολικής (καθαρής) περιουσίας (wealth tax), και β) για την παρακολούθηση της μεταβολής της περιουσίας από το ένα έτος στο άλλο και την εξέταση εάν αυτή η μεταβολή δηλώνεται στη δήλωση φόρου εισοδήματος.\nΚαι οι δύο αυτοί λόγοι κατάρτισης ενός περιουσιολογίου παρουσιάζουν πάμπολα πρακτικά και νομικά προβλήματα. Αυτά (αλλά και τα πενιχρά έσοδα σε σχέση με το κόστος επιβολής του φόρου) οδήγησαν πολλές χώρες που είχαν στο παρελθόν ένα τέτοιο φόρο να τον εγκαταλείψουν (π.χ Γερμανία, Δανία, Σουηδία, Φινλανδία, Αυστρία, Ιταλία κλπ.) με μόνη εξαίρεση τη Γαλλία όπου διατηρείται με πάρα πολλά προβλήματα (60 Βουλευτές βρίσκονται σε αντιδικία με τις φορολογικές αρχές γι αυτό τον φόρο!). Στην Ισπανία ο φόρος είχε καταργηθεί το 2008 αλλά επανήλθε ως προσωρινός το 2011 και έκτοτε παρατείνεται η ισχύς του…\nΚαι για τους δύο πιο πάνω λόγους θα κληθούν όλοι οι Έλληνες να δηλώσουν την αξία της περιουσίας τους π.χ την 1/1/2017. Για την τήρηση της συνταγματικής αρχής της ίσης αντιμετώπισης όλων των πολιτών θα κληθούν οι Έλληνες να δηλώσουν την αξία της περιουσίας τους και ιδού μερικά παραδείγματα όπου αυτό θα είναι αδύνατο (πολλοί αναφέρουν τους πίνακες και τα κοσμήματα, αλλά αυτό δεν είναι το μεγαλύτερο πρόβλημα): Του Α όλη του η περιουσία συνίσταται στη βιοτεχνία που έχει. Πώς αποτιμάται αυτή και ποιος θα την αποτιμήσει; Η εύκολη απάντηση είναι με τα χρήματα που κατά καιρούς έβαλε για να την φτιάξει. Αυτό όμως δεν είναι σωστό. Διότι έστω οι Α και Β έβαλαν τα ίδια χρήματα στις βιοτεχνίες τους. Του Α η Βιοτεχνία είναι κερδοφόρα ενώ του Β ζημιογόνος. Προφανώς λοιπόν δεν έχουν την ίδια αξία αν και οι δύο δημιουργήθηκαν με το ίδιο χρηματικό ποσόν…\nΠώς θα αποτιμηθεί η περιουσία του αγρότη που συνίσταται στα γεωργικά εργαλεία που έχει; Του βοσκού που αποτελείται από 500 πρόβατα; Του μικροεμπόρου ή γενικότερα μικροεπιχειρηματία (ταβέρνα, σουβλατζίδικο); Του εφοπλιστή που μέσω μίας offshore έχει το 10% ενός πλοίου του οποίου η αξία αλλάζει διαρκώς ανάλογα και με τα ναυλοσύμφωνα που έχει;\nΑλλά μήπως το περιουσιολόγιο καταρτίζεται για την παρακολούθηση της μεταβολής της αξίας της περιουσίας από χρόνο σε χρόνο; Και αυτός όμως ο στόχος έχει άπειρα προβλήματα. Έτσι π.χ ο Α έχει την 1.1.2017 100 μετοχές μιας Α.Ε εισηγμένης στο Χρηματιστήριο, αξίας 1000ευρώ. Την 1.1.2018 έχει διατηρήσει τον ίδιο αριθμό μετοχών, πλην όμως τώρα η αξία τους είναι 1500ευρώ. Η προσαύξηση της περιουσίας του κατά 500ευρώ είναι στα «χαρτιά» αφού το κέρδος δεν πραγματοποιήθηκε και επομένως όποια σύγκριση αυτής της προσαύξησης με δηλωθέν εισόδημα δεν έχει καμία έννοια… Οι πλούσιοι στους οποίους στοχεύει το μέτρο έχουν μετοχές σε 10, 20 ή 100 εταιρείες, άλλες εισηγμένες σε Χρηματιστήρια άλλες όχι. Οι τιμές των μετοχών αυτών αυξομειώνονται καθημερινά και άλλοτε πραγματοποιούνται κέρδη ή ζημιές και άλλοτε όχι (διότι δεν πωλούνται). Ποιος θα ελέγξει τις εκατοντάδες πράξεις για να διαπιστώσει την ακρίβεια των δηλούμενων; Αντίστοιχες παρατηρήσεις ισχύουν για όλα τα χρηματοοικονομικά προϊόντα (π.χ ομόλογα, μερίδια αμοιβαίων κεφαλαίων κλπ) και σε αυτά οι πλούσιοι έχουν το μεγαλύτερο μέρος της περιουσίας τους.\nΗ έστω και κατά προσέγγιση αποτίμηση της περιουσίας των πλουσίων είναι αδύνατη. Λέγεται ότι κάποιος ρώτησε τον Ωνάση πόση ήταν η αξία της περιουσίας του και η απάντησή του ήταν: Αν ήξερα δεν θα ήμουν πλούσιος!


Είναι και αυτά τα Κυριακάτικα μεσημέρια...\nΤο μεσημέρι της Κυριακής είναι στιγμή ιερή για όλη την οικογένεια. Προσπαθούμε να είμαστε πάντα όλοι μαζί και να τρώμε στο μεγάλο τραπέζι. Νομίζω οτι όλες οι αγαπημένες οικογένειες αυτό προσπαθούν να κάνουν. Δεν είμαστε λοιπόν οι μόνοι που το επιδιώκουμε.\nΌπως φαντάζομαι δεν είμαστε και οι μόνοι που κάποιες φορές στο Κυριακάτικο τραπέζι θα βάλουμε και μια φωνή γιατί τα παιδιά είναι παιδιά και θέλουν να κάνουν παράλληλα και τις σκανδαλιές τους. Γι’ αυτά είτε είναι Κυριακή είτε είναι Δευτέρα η σκανδαλιά είναι σκανδαλιά.\nΔεν σας κρύβω οτι υπάρχουν Κυριακές που είμαι τόσο κουρασμένη που θα ήθελα να τρώγαμε κάπου έξω και να μην είχα να κάνω καμία δουλειά μετά το γεύμα μας. Τα οικονομικά μας δεν μας το επιτρέπουν οπότε σχεδόν πάντα απολαμβάνουμε την Κυριακή στο σπίτι μας. Ωστόσο πρόσφατα έπεσε στα χέρια μου μια ενδιαφέρουσα πρόταση και αρκετά οικονομική…\nΠλούσιος, οικογενειακός, μεσημεριανός μπουφές στο εστιατόριο του «Pallas Athena Grecotel Boutique Hotel» στο κέντρο της Αθήνας. Εκεί λοιπόν το καταπληκτικό είναι οτι οι μπόμπιρες μας κάθε Κυριακή έχουν τη δυνατότητα να διασκεδάσουν παίζοντας δημιουργικά στο πολυτελές ξενοδοχείο με έμπειρο ψυχαγωγό.. Όμορφες στιγμές ζεστασιάς με τα παιδιά μας να απολαμβάνουν λαχταριστά εδέσματα και παράλληλα εκπλήξεις & δραστηριότητες. Στον ειδικά διαμορφωμένο χώρο συμμετέχοντας σε νέες δραστηριότητες κάθε Κυριακή υπό την επίβλεψη της ομάδας\nέμπειρων παιδαγωγών από το Παιδικό Εργαστήρι ‘Παραμυθοχωριό’.\nΠροσωπικά θεωρώ οτι είναι τέλεια πρόταση για μια από τις επόμενες γιορτινές Κυριακές και η αλήθεια είναι οτι θα κανονίσω να πάμε όλη η οικογένεια.\nΙσχύει για κάθε Κυριακή 13:00 – 16:00 και οι δραστηριότητες που έχει προγραμματίσει το Παιδικό Εργαστήρι ‘Παραμυθοχωριό’ είναι οι παρακάτω:\n10/12: Ένα δέντρο μια φορά\n17/12: Η Μαρούλα και οι καλικάντζαροι\n26/12: Χριστουγεννιάτικο πάρτυ!\nΤΙΜΗ 25€/άτομο. Για παιδιά 4-10 ετών 50% έκπτωση. Για παιδιά έως 0-3 ετών ΔΩΡΕΑΝ.\nΟι δραστηριότητες είναι για παιδιά από 4 έως 10 ετών.\nfamily Featured Οικογένεια Σαββατοκύριακο


ΓΙΑ ΝΑ ΜΗΝ ΑΙΣΘΑΝΕΤΑΙ ΟΥΤΕ ΕΝΑ ΠΑΙΔΙ ΤΑΠΕΙΝΩΜΕΝΟ... - Paidis.com\nΓΙΑ ΝΑ ΜΗΝ ΑΙΣΘΑΝΕΤΑΙ ΟΥΤΕ ΕΝΑ ΠΑΙΔΙ ΤΑΠΕΙΝΩΜΕΝΟ…\n27/03/2021 Paidis.com ΚΟΙΝΩΝΙΑ, ΛΑΡΙΣΑ 0\nΌλοι μας κάνουμε όνειρα για τα παιδιά μας, είτε αυτά αφορούν το προσωπικό είτε το επαγγελματικό τους μέλλον. Η βασικότερη ευχή μας, ωστόσο, πρέπει να είναι να είναι ευτυχισμένα, όποιο δρόμο κι αν θελήσουν να ακολουθήσουν στη ζωή. Και για να είναι ευτυχισμένα όλοι οι γονείς έχουμε καθήκον να τους προσφέρουμε, πέρα από αγάπη και φροντίδα, κι ασφάλεια τόσο στο σπίτι όσο και στο σχολείο.\nΟ σχολικός εκφοβισμός- τον προτιμώ ως όρο από τον ξενόφερτο «bullying»- δεν είναι φαινόμενο των καιρών μας. Υπήρχε και στα δικά μου σχολικά χρόνια κι ας μην είχαμε βρει τότε μια τόσο καθαρή ορολογία για να περιγράψουμε την κοροϊδία, τις διακρίσεις, τα ντροπιαστικά σχόλια, την απομόνωση από την ομάδα ή ακόμα και τα χτυπήματα, τα σπρωξίματα και τις κλωτσιές που λάμβαναν χώρα μέσα κι έξω από τα σχολικά συγκροτήματα. Πολλές φορές, μάλιστα, δικαιολογούνταν στο πλαίσιο της απαραίτητης «πειθαρχίας». Σήμερα, από έρευνες που έχουν γίνει, ξέρουμε ότι στην Ελλάδα περίπου ένας στους τρεις μαθητές έχει υποστεί κάποιας μορφής εκφοβισμό στο σχολείο του και, μάλιστα, πολλές φορές μέσα στον ίδιο μήνα.\nΚι αν λάβουμε υπόψη και την επέλαση του διαδικτύου, τότε καταλαβαίνουμε πόσο επικίνδυνες διαστάσεις έχει λάβει το φαινόμενο, μολονότι στο σύνολο της ΕΕ η σωματική τιμωρία στα σχολεία είναι απαγορευμένη. Ακόμα πιο δυσοίωνο γίνεται το τοπίο από τη δράση συμμοριών, οι οποίες στοχοποιούν ιδιαιτέρως τα συναισθηματικώς ευάλωτα παιδιά, εκείνα που δεν διαθέτουν υποστηρικτικά δίκτυα, τα παιδιά με ειδικές εκπαιδευτικές ανάγκες, προβλήματα ψυχικής υγείας ή αναπηρίες. Το ίδιο ισχύει και για τα θύματα εκφοβισμού που βασίζεται στα χαρακτηριστικά της φυλής, του φύλου ή του γένους, έχει κίνητρα τρανσφοβικά ή ομοφοβικά ή απευθύνεται σε άτομα με αναπηρία.\nΔεν υπάρχει πρόβλημα χωρίς τη λύση του\nΑν δεν αντιμετωπιστούν όλα τα παραπάνω, οι κίνδυνοι για το παιδί δεν θα είναι πρόσκαιροι, αλλά ενδεχομένως θα το ακολουθούν και σε όλη την ενήλικη ζωή του. Ένας μαθητής που έπεσε θύμα εκφοβισμού και δεν δέχθηκε τη βοήθεια που χρειαζόταν, αύριο μεθαύριο θα ενταχθεί σοβαρά πληγωμένος στην κοινωνία των ενηλίκων, με όποιες συνέπειες θα έχει κάτι τέτοιο και για την κοινωνική συνοχή.\nΔεν χρειάζεται, όμως, να είμαστε απαισιόδοξοι, αφού δεν υπάρχει πρόβλημα χωρίς τη λύση του. Αρκεί να υπάρχει η πολιτική βούληση για κάτι τέτοιο, την οποία έχει ο ΣΥΡΙΖΑ-Προοδευτική Συμμαχία και με μεγάλη μου χαρά θα συμβάλω από όποιο μετερίζι κι αν βρίσκομαι προκειμένου να περιοριστεί, αν όχι να εξαλειφθεί, το κακό. Σε αυτό το πλαίσιο, οφείλουμε πρωτίστως να εντοπίσουμε και να επιλύσουμε τα κοινωνικά προβλήματα που σχετίζονται με τη νεανική εγκληματικότητα. Τίποτα, όμως, δεν μπορεί να προχωρήσει αν οι γονείς και οι εκπαιδευτικοί δεν αποτελέσουν πυξίδες καλής συμπεριφοράς για τα παιδιά και τους μαθητές τους αντιστοίχως κι αν δεν συνεργαστούν με εξειδικευμένους φορείς που έχουν και την εμπειρία και την τεχνογνωσία για να βοηθήσουν, όπως είναι το «Χαμόγελο του Παιδιού».\nΕπιπλέον, πρέπει να γίνεται εξονυχιστικός έλεγχος- του ποινικού μητρώου, αλλά και του ψυχολογικού προφίλ- οποιουδήποτε είναι υπό πρόσληψη σε εργασία που σχετίζεται με την εκπαίδευση ή σχετίζεται με την επιμέλεια παιδιών. Όλοι, εξάλλου, όσοι απασχολούνται στα σχολεία θα πρέπει να εκπαιδεύονται στην αναγνώριση των ενδείξεων και στην καταγραφή κι αναφορά περιστατικών κακοποίησης.\nΔιαδικτυακή εκδήλωση την Κυριακή\nΈνα μικρό λιθαράκι στην προσπάθεια αφύπνισης της κοινωνίας γύρω από το πρόβλημα του σχολικού εκφοβισμού επιχειρεί να προσθέσει η διαδικτυακή εκδήλωση που διοργανώνουμε την Κυριακή (ώρα 19.00, δυνατότητα παρακολούθησης κι από τις σελίδες μου στο facebook) σε συνεργασία με το «Χαμόγελο του Παιδιού» και με τη συμμετοχή εκπαιδευτικών και γονέων που θα καταθέσουν τις απόψεις τους, ανταλλάσσοντας χρήσιμες ιδέες και προτάσεις. Από την πλευρά μου, δεσμεύομαι να τις μετουσιώσω σε παρεμβάσεις μου τόσο στη Βουλή όσο και στην κοινωνία προκειμένου να μην υπάρχει ούτε ένα παιδί που θα αισθανθεί ταπεινωμένο από προσβλητικές συμπεριφορές. Αν πράγματι πιστεύουμε, κι ορθώς, ότι τα παιδιά είναι το μέλλον του τόπου μας, το μέλλον του πλανήτη, αυτό είναι το ελάχιστο χρέος τιμής κι ευθύνης απέναντί τους.\nΓ. ΜΑΝΩΛΗΣ: ΕΠΙΣΠΕΥΣΗ ΤΩΝ ΕΚΤΙΜΗΣΕΩΝ ΣΤΙΣ ΚΑΛΛΙΕΡΓΕΙΕΣ ΠΟΥ ΕΠΛΗΓΗΣΑΝ ΑΠΟ ΠΑΓΕΤΟ ΣΤΟ ΔΗΜΟ ΤΕΜΠΩΝ


Ένα ανεύρυσμα κοιλιακής αορτής, μπορεί να αρχίσει να παρουσιάζει βαθμιαία ρήξη, με αποτέλεσμα έντονο κοιλιακό πόνο. Όταν ο πόνος εντοπίζεται στη ράχη ή στις πλευρές, μπορεί να τεθεί λανθασμένη διάγνωση κωλικού νεφρών. Εάν αποτύχει η διάγνωση ή ο ασθενής δεν διακομισθεί έγκαιρα σε νοσοκομείο, το ανεύρυσμα μπορεί να υποστεί πλήρη ρήξη, με καταστροφικό αποτέλεσμα.\nΕπειδή τα ανευρύσματα χαρακτηρίζονται από την παρουσία αρτηριοσκλήρυνσης, σχηματισμού πλακών και θρόμβων, αυτά τα στοιχεία μπορεί να προκαλέσουν απομακρυσμένες εμβολές, σε άλλα όργανα του οργανισμού. Πως επιδιορθώνονται τα ανευρύσματα της κοιλιακής αορτής;\nΚάθε ασθενής, αποτελεί διαφορετική περίπτωση και η απόφαση τρόπου επιδιόρθωσης, εξαρτάται από το μέγεθος του ανευρύσματος, την ηλικία του ασθενούς, την γενική κατάσταση του αρρώστου καθώς και από τον προσδόκιμο χρόνο ζωής του.\nΟ πρώτος τρόπος, είναι η παραδοσιακή χειρουργική προσέγγιση. Γίνεται μία μεγάλη τομή στην κοιλία, εντοπίζεται το ανεύρυσμα, το οποίο αφαιρείται. Το τμήμα της αορτής που αφαιρείται, αντικαθίσταται με συνθετικό μόσχευμα.\nΗ δεύτερη προσέγγιση, είναι η τοποθέτηση ενός ενδοαγγειακού μοσχεύματος. Εισάγεται ένας καθετήρας που προωθείται μέσω της μηριαίας αρτηρίας μέχρι το ανεύρυσμα. Εκεί, τοποθετείται το μόσχευμα, με τέτοιο τρόπο, ώστε να εμποδίζει την περαιτέρω επέκταση του ανευρύσματος.\nΗ θεραπευτική προσέγγιση που θα ακολουθηθεί, θα πρέπει να προσαρμόζεται με την κατάσταση και τις ανάγκες του κάθε συγκεκριμένου ασθενούς και εξαρτάται απόλυτα από την θέση, το μέγεθος και το σχήμα του ανευρύσματος.\nΣτους 50 οι νεκροί από τη γρίπη\n«Θερίζει» η γρίπη στη χώρα μας, καθώς μόνο την τελευταία εβδομάδα έχουν ...\nΟ ιός της γρίπης ΑΗ1Ν1 «θερίζει» το Περού\nΣε 44 ανήλθε ο αριθμός των θανάτων από τον ιό της γρίπης ΑΗ1Ν1 στο Περού, ...\nΣε επαγρύπνηση το ΚΕΕΛΠΝΟ για το νέο στέλεχος κοροναϊού\nΈνα νέο στέλεχος κοροναϊού, το οποίο προκαλεί σοβαρές επιπλοκές στο ...\nΗ αντίδραση στη χημειοθεραπεία είναι θέμα γονιδίων\nΘέμα γονιδίων είναι το εάν θα ανταποκριθεί ο οργανισμός στη ...


Η σεξουαλική ζωή του κυρίου και της κυρίας Παπαχαραλάμπους στο Κηποθέατρο - Status Radio 94.2\nΗ ξεκαρδιστική κωμωδία της Δήμητρας Παπαδοπούλου “Η σεξουαλική ζωή του κυρίου και της κυρίας Παπαχαραλάμπους” έρχεται στο Κηποθέατρο της Αλεξανδρούπολης στις 9-10 Ιουλίου.\nΗ νέα βερσιόν μιας διαδραστικής κωμωδίας με θέμα τις ανθρώπινες σχέσεις και την υπογραφή της Δήμητρας Παπαδοπούλου ταξιδεύει σε όλη την Ελλάδα.\nΟ κύριος και η κυρία Παπαχαραλάμπους περνούν σεξουαλική κρίση μέσα στην οικονομική κρίση και o πιο φημισμένος ψυχοσεξολόγος της Ελλάδας αναλαμβάνει να λύσει το πρόβλημα. Οργανώνεται λοιπόν ένα grouptherapy γύρω από το σεξ στο οποίο συμμετέχει και το κοινό! Δηλαδή κοινό και ηθοποιοί ενορχηστρώνονται υπό την μπαγκέτα ενός «τρελογιατρού». Διακύβευμα; Η σεξουαλική ευτυχία.\nΤο τελευταίο έργο της Δήμητρας Παπαδοπούλου είναι μια διαδραστική κωμωδία, η οποία μιλάει για τις ανθρώπινες σχέσεις, τη φθορά και την προσπάθεια αναγέννησής τους. Τι γίνεται η αγάπη όταν ο έρωτας περνάει κρίση; Πόσες κρίσεις χωράνε μέσα στη γενικότερη κρίση; Το αιώνιο θέμα αποκτά νέα διάσταση μέσα από χιουμοριστικές καταστάσεις και διαλόγους, ενώ γίνεται ακόμα πιο άμεσο εξαιτίας της ενεργούς συμμετοχής του κοινού: οι θεατές ψηφίζουν δύο φορές στη διάρκεια της παράστασης και πηγαίνουν τη ζωή του κυρίου και της κυρίας Παπαχαραλάμπους εκεί που οι ίδιοι κρίνουν. Το αποτέλεσμα αλλάζει από βράδυ σε βράδυ, αν και πάντα είναι «εξασφαλισμένο» το γέλιο και η διασκέδαση\nΔήμητρα Παπαδοπούλου, Αγγελίτα Τσούγκου\nΣκηνικά: Γιάννης Μουρίκης.Φωτισμοί: Ελευθερία Ντεκώ. Βίντεο: Αντώνης Δελαπόρτας. Καλλιτεχνική διεύθυνση: Φρόσω Ράλλη\nΗ έξοδος του «Thessaloniki» από το λιμάνι σήκωσε\nΟ Πρωθυπουργός αύριο, «αγιάζει τα ύδατα» στην Αλεξανδρούπολη


Ιωάννινα:Θεατρικά Εργαστήρια Για Παιδιά Στο Μουσείο Αργυροτεχνίας - EPIRUS TV NEWS\nΙωάννινα:Θεατρικά Εργαστήρια Για Παιδιά Στο Μουσείο Αργυροτεχνίας\nEpirus TV NEWS 8/27/2017 08:53:00 π.μ.\nΘεατρικά εργαστήρια για παιδιά\nΤο Πολιτιστικό Ίδρυμα Ομίλου Πειραιώς (ΠΙΟΠ), σε συνεργασία με το εργαστήρι δραματοθεραπείας «Ανοιχτό Παράθυρο», διοργανώνει δύο εργαστήρια θεατρικού παιχνιδιού για τους μικρούς φίλους, στο Μουσείο Αργυροτεχνίας.\n• Δευτέρα 28 Αυγούστου (ώρα 18:30)\nΤο νερό είναι σύμβολο της ζωής καθώς χωρίς αυτό δεν θα μπορούσε να υπάρξει ζωή. Το εργαστήρι περιλαμβάνει ατομικά παιχνίδια αλλά και δυαδικά και ομαδικά για να αντιληφθούν τα παιδιά τη δύναμη του νερού και να συνθέσουν τις δικές τους ιστορίες.\n• Τετάρτη 30 Αυγούστου (ώρα 18:30)\nΤα καράβια είναι γεμάτα περιέργεια, σαλπάρουν για θάλασσες άγνωστες, ανεξερεύνητες και γυρίζουν πάντα φορτωμένα ιστορίες, έτοιμα να τις αφηγηθούν σε όποιον θέλει να ακούσει, να μάθει, να ταξιδέψει μαζί τους. Ένα θεατρικό παιχνίδι με θέμα τα καράβια για να αποχαιρετήσουν οι μικροί φίλοι το καλοκαίρι.\nΓια δηλώσεις συμμετοχής μπορείτε να επικοινωνήσετε με το Μουσείο Αργυροτεχνίας στο τηλ.: 2651064065 (καθημερινά, εκτός Τρίτης, 10:00-18:00).\nΙωάννινα:Θεατρικά Εργαστήρια Για Παιδιά Στο Μουσείο Αργυροτεχνίας Reviewed by Epirus TV NEWS on 8/27/2017 08:53:00 π.μ. Rating: 5


Άδωνις Γεωργιάδης: Καθαρίζει το ακουστικό με αντισηπτικό πριν το βάλει στο αυτί του - Πολιτική | News 24/7\nΆδωνις Γεωργιάδης: Καθαρίζει το ακουστικό με αντισηπτικό πριν το βάλει στο αυτί του\nΟ Άδωνις Γεωργιάδης στο σούπερ μάρκετ καθαρίζει το ακουστικό -\nΟ Άδωνις Γεωργιάδης επισκέφθηκε σούπερ μάρκετ και έκανε δηλώσεις παίρνοντας όλα τα μέτρα προφύλαξης. Τι είπε για τα μέτρα στήριξης και το πλαφόν στα αντισηπτικά.\nnews247 17 Μαρτίου 2020 10:22\nΕπίσκεψη σε σούπερ μάρκετ έκανε το πρωί της Τρίτης ο υπουργός Ανάπτυξης Άδωνις Γεωργιάδης, κατά τη δεύτερη ημέρα εφαρμογής των νέων μέτρων για τη λειτουργία τους, εν μέσω της κρίσης του κορονοϊού.\nΜόλις μπήκε στο σούπερ μάρκετ, το τηλεοπτικό συνεργείο της ΕΡΤ προσέγγισε τον Άδωνι Γεωργιάδη, ώστε να μιλήσει στην κάμερα σχετικά με το φλέγον ζήτημα του Covid-19 και των επιχειρήσεων. Ωστόσο, λίγο πριν προχωρήσει στις δηλώσεις του στην κάμερα, ο υπουργός Ανάπτυξης έβγαλε από την τσέπη του ένα μπουκαλάκι με αντισηπτικό και καθάρισε το ακουστικό που θα έβαζε στο αυτί του, για να συνδεθεί με το τηλεοπτικό στούντιο.\nΜέτρα στήριξης εργαζόμενων και επιχειρήσεων\nΤην Τετάρτη θα γίνουν ανακοινώσεις από τους τρεις συναρμόδιους υπουργούς, Οικονομίας, Εργασίας και Ανάπτυξης, για τα νέα μέτρα στήριξης σε εργαζομένους και επιχειρήσεις, που απορρέουν από τις χθεσινές αποφάσεις του Eurogroup.\nΑυτό ανέφερε ο υπουργός Ανάπτυξης και Επενδύσεων 'Αδωνις Γεωργιάδης κατά τη διάρκεια επίσκεψής του σε κατάστημα σούπερ μάρκετ.


Ο Τσίπρας στη σκιά του Πολάκη | Protagon.gr\nΟ αρχηγός της αξιωματικής αντιπολίτευσης διά της σιωπής του πρόσφερε απόλυτη κάλυψη στον βουλευτή του (και τους ομοίους του, μην τους ξεχνάμε...) και πλέον θα πορευθεί φέροντας το άγος της Υβρεως\nΓιώργος Μπαλγκάς 25 Φεβρουαρίου 2021, 21:27\n«Φτιάξε μια χρυσή γέφυρα για να μπορέσει να περάσει ο εχθρός σου υποχωρώντας». Η «Τέχνη του Πολέμου», ένα απαύγασμα στρατηγικής σοφίας που συνέγραψε ο Σουν Τζου, κινέζος πολέμαρχος του 5ου π.Χ. αιώνα, διδάσκεται σε όλες τις σχολές που γεννούν ανθρώπους ικανούς να ηγηθούν στα πεδία των μαχών, των αγορών, της πολιτικής.\nΗ σύγκρουση Μητσοτάκη – Τσίπρα στη Βουλή δημιούργησε την εντύπωση ότι ο ένας από τους δύο αρχηγούς δεν έχει καν ξεφυλλίσει το συγκεκριμένο εγχειρίδιο. Θα πει κάποιος ότι ο Τσίπρας, διότι περί αυτού πρόκειται, έκανε 10 χρόνια να πάρει πτυχίο πολιτικού μηχανικού, τον Σουν Τζου θα μελετούσε;\nΔιότι ο Μητσοτάκης την έκανε την κίνηση. Του πρόσφερε τη γέφυρα που θα τον έβγαζε από τη δύσκολη θέση. Ο Τσίπρας δεν τόλμησε να την διαβεί. Φοβήθηκε; Δεν τον άφησαν; Ο ίδιος γνωρίζει…\nΗ συζήτηση των πολιτικών αρχηγών αναμενόταν με εξαιρετικό ενδιαφέρον, δεδομένων των συνθηκών και του κλίματος που είχε διαμορφωθεί. Για πρώτη φορά στην Ιστορία, οι ποινικού επιπέδου διαξιφισμοί μεταξύ των κομμάτων δεν περιορίζονται στο «έξω οι κλέφτες» αλλά ακουμπούν ιδιαίτερα απεχθή άρθρα του ποινικού κώδικα. Για πρώτη φορά βουλευτές και στελέχη της αντιπολίτευσης κατηγορούν την κυβέρνηση της χώρας για παιδεραστία και διακίνηση ανηλίκων. Για πρώτη φορά η Αυριανή της δεκαετίας του ’80 μπορεί να συγκριθεί με φυλλάδιο παραθρησκευτικής οργάνωσης, μπροστά στις κατηγορίες που διατυπώνονται τόσο στις ιστοσελίδες κοινωνικής δικτύωσης όσο και στα φίλα προσκείμενα στην Κουμουνδούρου ΜΜΕ.\nΟ Τσίπρας είχε δύο επιλογές και την μία του την πρόσφερε ο Μητσοτάκης.\nΝα εμφανιστεί μεν καταγγελτικός εναντίον της κυβέρνησης αλλά με τόνο μετριοπαθή, αφουγκραζόμενος (δήθεν) την κοινωνία που φρίττει με όσα ακούει καθημερινά. Να αποδοκιμάσει το υβρεολόγιο και τις αθλιότητες που διατύπωσαν ο Πολάκης και οι όμοιοί του και σαν κύριος να κατέβει από το βήμα της Βουλής χειροκροτούμενος και ατσαλάκωτος.\nΟ αρχηγός της αξιωματικής αντιπολίτευσης προτίμησε τον δικό του τρόπο, τον παλιό και δοκιμασμένο. Διά της σιωπής του πρόσφερε απόλυτη κάλυψη στον Πολάκη (και τους ομοίους του, μην τους ξεχνάμε…), άρα χρεώθηκε πλήρως την χυδαία φρασεολογία και τις κατηγορίες εναντίον της κυβέρνησης και πλέον θα πορευθεί φέροντας το άγος της Υβρεως (για να μην ξεφεύγουμε κι από το πνεύμα των ημερών)…\nΚι εδώ μοιραία, γεννάται το ερώτημα: Γιατί; Τι τον εμπόδισε, για πρώτη φορά και με αφορμή ένα θέμα βαθύτατα κοινωνικό και ευαίσθητο, να διαβεί τον Ρουβίκωνα και να αφήσει πίσω τις κομματικές λεγεώνες; Γιατί δείλιασε;\nΤην αλήθεια την γνωρίζει καλά ο ίδιος. Εχει ανάγκη τους Πολάκηδες. Για την επιβίωση τη δική του και του μαγαζιού. Οπως ορμήνευε κι ένας γέροντας τ’ αμούστακο βοσκαδουράκι, «όταν τα οζά σκορπούνε στο λιβάδι, μονάχα το γέρικο σκυλί μπορεί να τα μαζώξει».\nΟι παλιοί της Κουμουνδούρου, εκείνοι που τις νύχτες των εκλογών μετρούσαν και το 0,1% για να μπουν στη Βουλή, δεν θα το κουνήσουν. Εχουν ριζώσει εκεί μέσα. Αλλά έχουν και μια Ιστορία, μια παράδοση. Παλιοί «Ρηγάδες»… ΚΚΕ Εσωτερικού. ΕΑΡ… Μπορείτε να φανταστείτε τον Κύρκο και τον Παπαγιαννάκη να ανέχονται τον «πολακισμό»; Η Ανανεωτική Αριστερά, η ευρωπαϊκή, είχε έναν πολιτισμό. Ενα κύρος. Και οι αντοχές κάποτε εξαντλούνται, ειδικά όταν το κόμμα δεν περπατάει στην κοινωνία…\nΕτσι θα πορευτεί ο ΣΥΡΙΖΑ, είναι φανερό. Με ύβρεις και χυδαιότητες, με τα τρολ των €0,60, τους κίτρινους τύπους και τον «αψύ σφακιανό» στο ρόλο του βεληγκέκα…


Ε Μ ΠΡΟ Σ... για Ανάπτυξη !: Γιατί;\nΠροειδοποιούμε εδώ και καιρό για όλα αυτά που συμβαίνουν. Δηλαδή για τα αυτονόητα. Δυστυχώς, δεν υπήρχαν ευήκοα ώτα. Μέσα σε πέντε μήνες αδράνειας συντελέστηκε καταστροφή ανάλογη με εκείνη που έγινε τα τελευταία πέντε χρόνια. Αν είχε συγκροτηθεί μία εθνική ομάδα διαπραγμάτευσης από τον Φεβρουάριο, τώρα θα μιλάγαμε σε μία τελείως διαφορετική βάση. Αντί γι’ αυτό επιλέχτηκαν οι τακτικές του… "μάγου Βαρουφάκη". Δυστυχώς τα θεάματα δεν είναι δωρεάν. Ούτε καν τα πιο ευτελή...\nΤο πολιτικό προσωπικό δεν μπορεί να συνεννοηθεί. Αλλά αυτό δεν είναι φαινόμενο των τελευταίων πέντε μηνών. Είχε προηγηθεί η άρνηση του κ. Σαμαρά να κάνει το ίδιο με τον κ. Τσίπρα, όταν ο ΣΥΡΙΖΑ ήταν στην αντιπολίτευση. Το είχαμε επισημάνει πολλές φορές, ότι οι λογικές αντιμετώπισης της αριστεράς ήταν βγαλμένες από την ναφθαλίνη. Οι κύριοι εκείνοι που έπεισαν τον κ. Σαμαρά (με την ανοχή και συνενοχή του κ. Σαμαρά) να ακολουθήσει η Ν.Δ την στρατηγική επιλογή της "αριστερής παρένθεσης" είναι υπεύθυνοι στον ίδιο βαθμό που είναι υπεύθυνος και ο κ. Τσίπρας για τα σημερινά αδιέξοδα.\nΧτες οι πολιτικοί αρχηγοί συζήτησαν. Επιτέλους για πρώτη φορά. Μία ημέρα μετά από το δημοψήφισμα που το "όχι" πήρε 61%. Γιατί αυτή η κίνηση δεν έγινε νωρίτερα και πριν την εφαρμογή των capital controls; Έπρεπε να καταστραφεί το σύμπαν για να συμβεί το πιο απλό πράγμα που συμβαίνει σε όλο τον υπόλοιπο πολιτισμένο κόσμο; Κατάλαβαν στην κυβέρνηση το μέγεθος της καταστροφής που προκάλεσαν με την… δημιουργική ασάφεια; Με την δήθεν διαπραγμάτευση; Ας μας πουν σε ποια από τις προβλέψεις τους πέσανε μέσα και θα αναθεωρήσουμε...\nΤο πραγματικό πρόβλημα είναι ότι βρισκόμαστε ήδη στο διπλό νόμισμα. Ο αγώνας τώρα είναι αν θα παραμείνουμε στην ΕΕ ή αν θα βρεθούμε σε έναν δρόμο διεθνούς απομόνωσης, με ολέθριες συνέπειες. Ξέρω ότι αυτή την προειδοποίηση θα την εκλάβουν διάφοροι ως "πολεμική" στην κυβέρνηση. Όπως είχαν χαρακτηρίσει και άλλες αντίστοιχες προειδοποιήσεις για τις τράπεζες και την Οικονομία. Ας θυμηθούν με την σειρά τους τι έλεγαν οι ίδιοι, ότι η κυρία Μέρκελ οπωσδήποτε θα υποχωρήσει, ότι θα καταρρεύσουν οι αγορές με την ελληνική τακτική, ότι στο τέλος θα νικήσουμε. Λυπάμαι, αλλά τους έχουμε ένα δυσάρεστο για όλους μας νέο: Δεν νικάμε!\nΟι τράπεζες δεν πρόκειται να ανοίξουν ούτε αύριο, ούτε μεθαύριο, ούτε την Δευτέρα. Δεν έχουμε αρκετά δεδομένα υπόψη μας για να γίνουμε περισσότερο συγκεκριμένοι. Πείτε μας αν θα υπάρξει συμφωνία ή όχι και θα σας πούμε τι ακριβώς θα συμβεί με τις τράπεζες. Όλα τα σενάρια είναι ανοικτά. Από το διπλό νόμισμα μέχρι την δραχμή.\nΕκείνα που έχουμε δεδομένα μέχρι αυτή την στιγμή είναι το ημερήσιο όριο των 60 ευρώ από τα ATM (όσο ακόμη αυτό ισχύει), την ουσιαστική απαγόρευση της χρήσης των θυρίδων και φυσικά τα capital controls.\nΘα πρέπει να πληροφορήσουμε το πολιτικό προσωπικό της χώρας ότι τα capital controls είναι η ταφόπλακα του ιδιωτικού τομέα. Είμαστε βέβαιοι ότι η κυβέρνηση θα καταβάλλει αγωνιώδεις προσπάθειες να βρει λεφτά για τις 15 του μηνός για μισθούς του δημοσίου και συντάξεις. Οι εργαζόμενοι του ιδιωτικού τομέα, όμως, γνωρίζουν από τώρα τι θα τους συμβεί: Δεν πρόκειται να πληρωθούν. Οι κλειστές τράπεζες παραλύουν την λειτουργία της Οικονομίας και οδηγούν στο λουκέτο τις επιχειρήσεις. Κάθε ημέρα που περνά με κλειστές τις τράπεζες οι απώλειες μεγαλώνουν με γεωμετρική πρόοδο.\nΑς πούμε, λοιπόν, ότι θέλουμε να κρατηθούμε στο ευρώ και έτσι παίρνουμε μέτρα. Μέτρα που θα είναι περισσότερα από τα 8 δισεκατομμύρια που συζητάγαμε πριν το τέλος του προγράμματος, καθώς στο μεταξύ προέκυψαν οι κλειστές τράπεζες και τα capital controls. Μπορούμε να πάρουμε μέτρα 8 ή 10 δισεκατομμυρίων ευρώ; Είναι αμφίβολο αν μπορούμε να πάρουμε μέτρα 2 ή 1 δισεκατομμυρίου ευρώ. Άρα, για τι πράγμα ακριβώς συζητάμε; Μήπως πάνω στην πρόταση Σόιμπλε για μία συντεταγμένη έξοδο από το ευρώ; Να μας το πουν για να το γνωρίζουμε.\nΑν στην χτεσινή συζήτηση είχε τεθεί το πλαίσιο για ένα εθνικό σχέδιο για την ανασυγκρότηση της κατεστραμμένης Οικονομίας, θα ήμουν περισσότερο αισιόδοξος. Αλλά δεν έγινε αυτό. Εκείνο που συνέβη είναι ότι ο νικητής του δημοψηφίσματος κάλεσε τους ηττημένους να επιβεβαιώσουν ότι είναι υπέρ του… "ναι"! Το 61% "όχι" έγινε 100% "ναι". Και το εύλογο ερώτημα που προκύπτει είναι ένα και μοναδικό: Γιατί;


Η Κρήτη μας: 06/18/11\nΑιματηρό επεισόδιο στις φυλακές Αλικαρνασσού\nΣυναγερμός σήμανε στις φυλακές Αλικαρνασσού, εξαιτίας ενός αιματηρού επεισοδίου με πρωταγωνιστές τρεις αλλοδαπούς.\nΜάλιστα, ο ένας εξ αυτών-πρόκειται για αλλοδαπούς Αλβανικής καταγωγής, είχε επιχειρήσει να αποδράσει από το Βενιζέλειο νοσοκομείο όπου νοσηλευόταν μετά από τον τραυματισμό του από μια ακόμα συμπλοκή.\nΤο νέο συμβάν σημειώθηκε κατά τη διάρκεια του απογευματινού προαυλισμού των κρατουμένων στην πτέρυγα των Αλβανών κρατουμένων.\n"Έλυσαν" τις διαφορές τους με τα όπλα\nΜε τη χρήση των όπλων επιχείρησαν να λύσουν τις διαφορές τους δύο άνδρες ηλικίας 34 και 31 ετών αντίστοιχα με 23χρονο τον οποίο πυροβόλησαν και τραυμάτισαν στο πόδι. Το περιστατικό σημειώθηκε στις 5 του Ιούνη στο δ.δ. Κρουσώνα του Δήμου Μαλεβυζίου. Οι αστυνομικές αρχές μετά από τη σχετική προανάκριση εξιχνίασαν την υπόθεση και κατέληξαν στους δράστες. Η προανάκριση συνεχίζεται από το Α.Τ. του Αγίου Μύρωνα.\nΗΡΑΚΛΕΙΟ: "Εγδυσε" 62χρονη από τα χρυσαφικά της !\nΜπήκε στο σπίτι 62χρονης γυναίκας στο δ.δ. Σάρχου του δήμου Μαλεβυζίου, στο Ηράκλειο χθες το βράδυ και αφαίρεσε χρυσαφικά συνολικής αξίας χιλίων ευρώ.\nΟ λόγος για 31χρονο άνδρα ο οποίος σύμφωνα με την καταγγελία της 62χρονης μπήκε στο σπίτι από ανασφάλιστη πόρτα και ψάχνοντας ανακάλυψε που βρίσκονταν τα χρυσαφικά τα οποία πήρε. Από την προανάκριση που διεξήγαγε το ΑΤ. του Μύρωνα προέκυψε ότι δράστης της κλοπής είναι 31χρονος ημεδαπός ο οποίος αναζητηθείς εντοπίστηκε και συνελήφθη από Αστυνομικούς του Α.Τ. Αγίου Μύρωνα.\nΚατά την σύλληψη του ανωτέρω ημεδαπός παρέδωσε κλαπέντα χρυσαφικά τα οποία αφού αναγνωρίστηκαν από παθούσα της αποδόθηκαν.\nΧΑΝΙΑ: "Ανθρωπόμορφα κτήνη" σκότωσαν 25 αρνιά\n"Ανθρωπόμορφα κτήνη" σκότωσαν τα 25 αρνιά και ένα κατσίκι 76χρονου στις Λουσακιές Κισάμου. Το περιστατικό σημειώθηκε από τις 15 έως τις 17 του μήνα και σύμφωνα με την... Α.Δ Χανίων οι άγνωστοι δράστες μπήκαν στο ποιμνιοστάσιο του 76χρονου, και αφού περιόρισαν εντός ¨μάντρας¨ το ποίμνιο του που αποτελούνταν συνολικά από 26 αρνιά και 1 ερίφιο, θανάτωσαν τα είκοσι πέντε 25 από αυτά, χτυπώντας τα με αιχμηρό αντικείμενο στον λαιμό .\nΟι δράστες αναζητούνται. Προανάκριση ενεργεί η Υποδιεύθυνση Ασφαλείας Χανίων.\nΗράκλειο: Σκόντο και στα ποτά\nΕνιαίο τιμολόγιο στα αλκοολούχα ποτά καθιέρωσαν οι επιχειρηματίες ιδιοκτήτες καφετεριών-μπαρ της Χερσονήσου και των Μαλίων, θέλοντας έτσι να... αντιμετωπίσουν την οικονομική κρίση. Συγκεκριμένα, αποφάσισαν να κρατήσουν το ποτό στα 5 ευρώ, δεδομένου ότι δεν μπορούν με διαφορετική τιμή να δουλέψουν προκειμένου να είναι σε θέση να αντεπεξέλθουν στους λογαριασμούς και στα καθημερινά λειτουργικά τους έξοδα. Με τις κρατήσεις να διατηρούνται, παρά το ότι βρισκόμαστε στην καρδιά του καλοκαιριού, στα χαμηλότερα όλων των εποχών επίπεδα, και με το all inclusive να έχει για τα καλά ρημάξει τον τουρισμό, όπως οι ίδιοι λένε, αδυνατούν να σταθούν όρθιοι και πάνω από όλα να κρατήσουν ζωντανές τις επιχειρήσεις τους.\nΟι άδειοι δρόμοι και περισσότερο τα άδεια μαγαζιά και τα «μικρά» πορτοφόλια των ξένων επισκεπτών έχουν οδηγήσει στην απελπισία τους επιχειρηματίες τόσο της Χερσονήσου όσο και των Μαλίων, που σε συνδυασμό με τους νέους φόρους στα ποτά και τη γενικότερη οικονομική κρίση τούς έχουν φέρει σε αδιέξοδο. Οι ίδιοι επισημαίνουν ότι οδεύουν ολοταχώς προς την καταστροφή, με την Πολιτεία την ίδια στιγμή να μην παρέχει ουδεμία στήριξη στον κλάδο. Τελειωτικό χτύπημα μέσα στην όλη δεινή κατάσταση των επιχειρηματιών, όπως οι ίδιοι υποστηρίζουν, αποτελούν τα βαριά ενοίκια που καλούνται μηνιαίως να καταβάλλουν, πολλοί από τους οποίους δε θεωρούν απίθανη την έξωση τους αφού δε θα είναι σε θέση να τα πληρώσουν. Αρκετοί ωστόσο είναι και οι ιδιοκτήτες καφετεριών-μπαρ που δυσκολεύονται να πληρώσουν ακόμα και το ποσό της κάβας, με αποτέλεσμα να ξεμένουν και από εμπόρευμα, αφού πλέον δεν υπάρχει περιθώριο πίστωσης.\nΣαλάτα και νερό\nΠρος τα κάτω παράλληλα έχουν ρίξει τις τιμές τους και οι ιδιοκτήτες εστιατορίων στις τουριστικές περιοχές της Χερσονήσου και των Μαλίων, και αυτό πάντα με σκοπό την προσέλκυση πελατών, κάτι που όμως δε φαίνεται να επιτυγχάνεται, αφού και οι λιγοστοί ξένοι πελάτες που μπαίνουν στα μαγαζιά τους περιορίζονται στην κατανάλωση μιας σαλάτας και ενός μπουκαλιού νερού.\nΜε τη τουριστική σεζόν συνεχώς να συρρικνώνεται και τον αριθμό των επισκεπτών να μειώνεται όλο και πιο πολύ, αν, όπως λένε, δεν αλλάξει η φορολογία, δεν πέσουν τα ενοίκια και δε διαφοροποιηθεί το «φθηνό» τουριστικό προϊόν που έρχεται στην Ελλάδα, μαθηματικά ένας-ένας τους πάνε για "φούντο" και αυτό χωρίς να έχουν καν τη δυνατότητα να αντισταθούν. Για το λόγο αυτό και ζητούν από την κυβέρνηση να στρέψει το βλέμμα της αλλάζοντας τα κακώς κείμενα στον τουρισμό.\nΜαινόμενος επιδειξίας επιτέθηκε σε Αστυνομικούς και πολίτες στη Χερσόνησο\nΉρθαν στην Χερσόνησο να «επιδείξουν τα κάλη τους» και οδηγήθηκαν στο Τμήμα, ύστερα από συμπλοκή με περαστικούς και Αστυνομικούς.\nΤο επεισόδιο εκτυλίχτηκε το βράδυ της Παρασκευής με πρωταγωνιστές δύο αλλοδαπούς 24 και 28 ετών αντίστοιχα.\nΟ μεγαλύτερος της παρέας, άγνωστο αν ήταν σε κατάσταση μέθης ή νηφάλιος, άρχισε να επιδεικνύει τα γενετικά του όργανα σε διερχόμενους περαστικούς.\nΔύο νεαροί που βρίσκονταν στο σημείο του ζήτησαν να σταματήσει να προκαλεί με αυτόν τον επαίσχυντο τρόπο.\nΤότε όμως, ο «επιδειξίας και ο συνοδός του» κινήθηκαν απειλητικά εναντίον τους, βρίζοντας και απειλώντας τους.\nΑκόμα και η θέα των αστυνομικών που έσπευσαν στο σημείο, δεν τους πτόησε και εξακολούθησαν να βρίζουν. Μάλιστα ο 28χρονος προσπάθησε να ρίξει γροθιές στον αστυνομικό που τον πλησίασε για να τον συλλάβει.\nΚαι οι δύο, παρά τις προσπάθειες τους να αποφύγουν τη σύλληψη, οδηγήθηκαν στο Τμήμα και σήμερα θα απολογηθούν για τη συμπεριφορά τους ενώπιον του Εισαγγελέα Πλημ/κων Ηρακλείου.


My sweet Marilia !!: ΧΡΙΣΤΟΥΓΕΝΝΙΑΤΙΚΑ ΓΟΥΡΙΑ !!!\nΚαλησπέρα σε όλες τις φίλες !!! Κάνω μια μεταμεσονύχτια ανάρτηση γιατί επιτέλους τώρα βρήκα λίγο ελεύθερο χρόνο !!! Τα Χριστούγεννα απέχουν πια πολύ λίγες μέρες και τα blog μας έχουν στολιστεί για τα καλά με φοβερές κατασκευές ! Είδα ότι είναι σε εξέλιξη και πολλοί διαγωνισμοί και θέλω να μην ξεχάσω κανέναν και να λάβω μέρος σε όλους...\nΞεκινώ με τον διαγωνισμό της πολυτάλαντης Ανεράιδας που έχει θέμα τις καλύτερες Χριστουγεννιάτικες κατασκευές! Φυσικά από ότι είδα ο ανταγωνισμός είναι τεράστιος και αξίζουν συγχαρητήρια σε όλες τις κοπέλες!!! Εγώ για να συμμετάσχω ευτυχώς πρόλαβα και έφτιαξα αυτά τα γούρια! Πως σας φαίνονται ?\nΕπίσης ένας όμορφος διαγωνισμός τρέχει και στο blog Home design by El &Kal με θέμα "Χριστουγεννιάτικη Σπιτική Ατμόσφαιρα.....by Elen and more !!\nστον οποίο έλαβα μέρος !!!\nΤέλος μόλις άρχισαν δυο νέοι διαγωνισμοί ο ένας από την φοβερή και διαφορετική pink και ο δεύτερος απο την ταλαντούχα Χρυσοθέμη που μας λείπει ... Μην ξεχάσετε να λάβετε και εσείς μέρος !!!\nΑναρτήθηκε από ΓΩΓΩ στις 3:17 μ.μ.\nNemecis 9 Δεκεμβρίου 2010 - 1:28 π.μ.\nΠολύ όμορφα χρώματα και τα έχεις συνδυάσει άψογα. Καλή επιτυχία!\nanthivolon 9 Δεκεμβρίου 2010 - 2:49 π.μ.\nΓλύκα τα γουράκια σου!!! Εύχομαι να φέρουν χαρά και τύχη σ΄αυτούς που θα τα αποκτήσουν!!\nΚαλή επιτυχία στους διαγωνισμούς!!\nΑνεράιδα 9 Δεκεμβρίου 2010 - 4:55 π.μ.\nΩραία χρώματα!!! Μπράβο, και του χρόνου να είσαι καλά να ξαναφτιάξεις!!\nirini 9 Δεκεμβρίου 2010 - 5:54 π.μ.\nΠανέμορφα τα έφτιαξες Γωγώ!! Μου αρέσουν πάρα πολύ!! Και του χρόνου κοπέλα μου να είσαι καλά με την οικογένεια σου και να ξαναφτιάξεις!\nneni 9 Δεκεμβρίου 2010 - 7:52 π.μ.\nΠολύ διαγωνισμοί τρέχουν βρε παιδιά...που να τους προλάβουμε όλους; :-)\nΚαλή επιτυχία Γωγούλα κ σε σένα κ στις υπόλοιπες κοπέλες.Υπέροχα τα γούρια!\nΤυχερό να είναι το 2011!!\nΜarion, 9 Δεκεμβρίου 2010 - 8:57 π.μ.\nΓωγώ μου πανέμορφα τα γούρια σου. Μπράβο σου\nΚαι του χρόνου εύχομαι με υγεία.\nΡεβεκκα 9 Δεκεμβρίου 2010 - 11:07 π.μ.\nΓωγω μου για αλλη μια φορα μπραβο.Αν και τοσο πολυασχολη καταφερνεις κ δημιουργεις τοσο ομορφα πραγματα,Εισαι πραγματικα αξια.Ελπιζω να φανεις τυχερη κ να κερδισεις,αν οχι εχεις κερδισει ολους εμας.Τα φιλια μου κ την αγαπη μου σου στελνω.\nefi 10 Δεκεμβρίου 2010 - 11:50 π.μ.\nπολυ ωραια τα γουρια σου γωγω μου\nlourdi 10 Δεκεμβρίου 2010 - 11:45 μ.μ.\nΚαι του χρονου με υγεια!!!!ευχομαι να ειναι τυχερα για σενα!και να κερδισεις!και εγω σαν ξωτικο που ειμαι θα κανω μια ευχη για αυτο....\nΣε φιλω και καλο Σ/Κ!\nΚαλλη 12 Δεκεμβρίου 2010 - 7:03 π.μ.\nΓωγώ πολύ όμορφη ανάρτηση!! Καλά Χριστούγεννα να έχουμε και Καλή Πρωτοχρονιά!! ...στο δικό μου e-mail δεν έχω λάβει κάτι για τον διαγωνισμό, για κάνε άλλη μία προσπάθεια αποστολής... φιλιά\nDemi 12 Δεκεμβρίου 2010 - 10:32 π.μ.\nΓωγούλα τα γουρια σου ειναι υπέροχα και με πολυ ωραια χρωματική συνθεση ..μπραβο!!!Καλές και ευτυχισμένες γιορτές!!!!\nΤι κανει το κουκλάκι σου;;;χρόνια του πολλά και ευτυχισμένα για τα γεννεθιακια του αυριο!!!!!


Δαμάζοντας τα κύματα με μπικίνι - athinapoli.gr\nHome / Unlabelled / Δαμάζοντας τα κύματα με μπικίνι\nΔαμάζοντας τα κύματα με μπικίνι\nΗ νέα είναι ωραία, αλλά η παλιά είναι αλλιώς! Αυτό ταιριάζει γάντι στην Kelly Bensimon η οποία δείχνει το ζηλευτό κορμί της, το οποίο και φροντίζει να το αναδεικνύει μέσα από το μικροσκοπικό της, μαύρο μπικίνι. Η 47χρονη, είναι πρώην μοντέλο, πρώην συντάκτρια του περιοδικό Elle, συγγραφέας, τηλεπερσόνα και κοινωνικό ον-πάει όπου την καλούν.\nΗ δραστήρια γυναίκα, είπε να ξεσπάσει από όλα αυτά και να τρέξει ανέμελα κόντρα στα κύματα, στο South Beach, στο Μαϊάμι των ΗΠΑ.\nΔαμάζοντας τα κύματα με μπικίνι Reviewed by athinapoli gr on 8:00 μ.μ. Rating: 5


Οι Περιηγητές Μεσσηνίας στα Γεράνεια Όρη και τον Όσιο Πατάπιο – messinia24\nΒρίσκεστε εδώΑρχική»Οικονομία»Τουρισμός»Οι Περιηγητές Μεσσηνίας στα Γεράνεια Όρη και τον Όσιο Πατάπιο\nΟι Περιηγητές Μεσσηνίας στα Γεράνεια Όρη και τον Όσιο Πατάπιο\nΣΥΓΓΡΑΦΕΑΣ messinia24 ΣΤΙΣ\t 16/10/2018 Τουρισμός\nΠεζοπορία από το Λουτράκι στην κορυφογραμμή των Γερανείων και από εκεί στον Όσιο Πατάπιο διοργανώνουν την Κυριακή 21 Οκτωβρίου 2018 οι “Περιηγητές Μεσσηνίας-Messinian Travellers”, περιγράφοντάς την ως εξής:\n“Ξεκινώντας λίγο έξω από το Λουτράκι, από τον οικισμό Χαρβάτη, ακολουθούμε ανηφορική διαδρομή προς τη κορυφή Σκίπιζα με υψομετρική διαφορά 1039 μ. Από εκεί έχουμε θέα από την μία το Λουτράκι, τον Κορινθιακό και τον Σαρωνικό κόλπο και από την άλλη τις Αλκυωνίδες νήσους, τον Κιθαιρώνα, τον Ελικώνα και τον Παρνασσό. Έπειτα κατηφορίζουμε και συναντάμε πρώτα την Ιερά Μονή Αγίου Παύλου και πιο κάτω την Ιερά Μονή Όσιου Πατάπιου, την οποία θα επισκεφτούμε. Τέλος, θα έχουμε χρόνο για φαγητό και για καφέ στο Λουτράκι”.\nΏρες πορείας: 5 μαζί με στάσεις\nΚράτηση θέσεων: στείλτε μήνυμα στη σελίδα Περιηγητές Μεσσηνίας-Messinian Travellers ή επικοινωνήστε στα τηλέφωνα: 6947320585 Αργύρης – 6980727203 Ελευθερία. Πρέπει να δοθεί προκαταβολή 10 € το αργότερο ως τις 16 Οκτωβρίου\nΚόστος συμμετοχής: 18 € και περιλαμβάνει: τη μεταφορά μας προς και από τον προορισμό με 20αρι πουλμαν και τις διαδρομές\nΑναχώρηση: Κυριακή πρωί στις 7:15 π.μ. από την πλατεία Όθωνος\nΑπαραίτητος Εξοπλισμός: Σακίδιο πλάτης, νερό, σνακ, πεζοπορικά μποτάκια, καπέλο, αδιάβροχο-αντιανεμικό, ατομικό φαρμακείο και μια αλλαξιά για το δρόμο της επιστροφής.\nΌροι συμμετοχής: Με την δήλωση ενδιαφέροντος ο κάθε συμμετέχων υποχρεούται να προβεί σε ενημέρωση των υπευθύνων για τυχόν προβλήματα υγείας (αλλεργίες, άσθμα, καρδιά, πόνους σε μέση και γόνατα, κρίσεις πανικού κ.α.).\nΟι συμμετέχοντες αναλαμβάνουν την ευθύνη της ατομικής τους ασφάλειας.\nΟι υπεύθυνοι συντονιστές έχουν το δικαίωμα να προβούν σε αλλαγές των προγραμματισμένων πορειών αναλόγως των καιρικών συνθηκών ή άλλων παραγόντων.


Σεξ: Πώς θα πείτε «όχι» στο σύντροφό σας, χωρίς να καταστρέψετε τη σχέση σας - Lesvospen\nΚΟΙΝΩΝΙΑ - 10/11/2021 - 10:00 μμ\nΗ σεξουαλική απόρριψη τους ενός από τον άλλο προκαλεί δυσφορία για τρεις βασικούς λόγους:\nα) Μπορεί να εκληφθεί ως συνολική απόρριψη\nβ) Δεν μπορεί να πάρει ικανοποίηση από τον/τη σύντροφό του, παρότι σε μονογαμική σχέση\nγ) Δεν μπορεί να αναζητήσει αλλού την ικανοποίηση εκτός της σχέσης, όντας σε μια μονογαμική σχέση.\nΤαυτόχρονα, κάθε σύντροφος διατηρεί την αυτονομία του σώματός του και πρέπει να μπορεί να δηλώσει την αδιαφορία ή την έλλειψη όρεξης εκείνη τη δεδομένη στιγμή. Αλλά μήπως δεν είναι η απόρριψη, αλλά ο τρόπος που εκφράζεται; Αυτή είναι η υπόθεση που επεξεργάστηκε ο ψυχολόγος του Πανεπιστημίου του Τορόντο James Kim και οι συνεργάτες του. Για να το διαπιστώσουν κατηγοριοποίησαν αρχικώς τις απορρίψεις σε τέσσερις κατηγορίες:\n1) Καθησυχαστική απόρριψη: Όπου εξηγείτε ότι δεν θέλετε να κάνετε σεξ απόψε, αλλά βεβαιώνετε τον σύντροφό σας ότι αυτό θα γίνει σύντομα, αφού τον αγαπάτε κ.λπ.\n2) Εχθρική απόρριψη: Όπου εμφανίζετε γενικότερη απογοήτευση απέναντι στο σύντροφό σας ή επικρίνετε άλλες πτυχές της μεταξύ σας σχέσης και δείχνετε ότι τον απορρίπτετε συνολικώς.\n3) Δυναμική απόρριψη: Όπου εξηγείτε με σαφή και άμεσο τρόπο γιατί δεν θέλετε να κάνετε σεξ μαζί του.\n4) Έμμεση απόρριψη: Κάνετε ότι δεν παρατηρείτε ότι ο σύντροφός σας ενδιαφέρεται για σεξ, τον αποφεύγετε με τρόπο.\nΓια να ελέγξουν τον αντίκτυπο που είχαν αυτές οι συμπεριφορές απόρριψης στη σεξουαλική ικανοποίηση, οι ερευνητές χρησιμοποίησαν 98 ζευγάρια που ζούσαν μαζί για τουλάχιστον δύο χρόνια και μελέτησαν τις σχετικές αντιδράσεις επί ένα μήνα.\nΤα αποτελέσματα δεν προκάλεσαν έκπληξη. Όλοι προτιμούσαν την καθησυχαστική απόρριψη και όλοι ανέφεραν ότι έτσι αυξανόταν η γενικότερη ικανοποίησή τους από τη σχέση. Η έμμεση απόρριψη παρόλο που δεν έβλαψε τη σχέση, σαφώς επίσης δεν συνέβαλε στην ενίσχυσή της. Σε κάποιες περιπτώσεις η ωμή αλήθεια μπορεί να είναι ένα σημείο καμπής και θετικής εξέλιξης, ωστόσο ένα καθησυχαστικό στυλ γενικά είναι το πιο αποτελεσματικό.\nΣε αυτό το πλαίσιο, ήταν ξεκάθαρο ότι μια εχθρική προσέγγιση της επίλυσης των συγκρούσεων αυτών δεν είναι ποτέ χρήσιμη. Θέτει τον σύντροφό σας σε άμυνα και βλάπτει τα ευάλωτα άτομα. Σε μια τέτοια περίπτωση, οι ψυχολόγοι είναι αναφανδόν υπέρ της δυναμικής απόρριψης, που στην ουσία αποτελεί μία κοινοποίηση του γιατί δεν θέλετε να κάνετε σεξ μαζί του (π.χ. γιατί σας πρήζουν στη δουλειά).


ΠΡΟΤΑΣΕΙΣ (Σάββατο 19/5/2018) – WolfMoney\nΑρχική/Προτάσεις Αρχείο/ΠΡΟΤΑΣΕΙΣ (Σάββατο 19/5/2018)\nΠΡΟΤΑΣΕΙΣ (Σάββατο 19/5/2018)\nWolf Money Bet19 Μαΐου, 2018\n106 Διαβάζεται σε 1 λεπτό\nΔιαβάζετε τις καλύτερες προτάσεις της ημέρας από τους συντάκτες του site! Επίσης δείτε ΤΙΣ ΕΙΔΗΣΕΙΣ που κάνουν τη ΔΙΑΦΟΡΑ…\nΠΡΟΤΑΣΕΙΣ για το Σάββατο 19/5/2018\nΔΙΟΡΓΑΝΩΣΗ ΩΡΑ ΑΓΩΝΑΣ ΒΕΤ ΑΠΟΔ\nΑΓΓΛΙΑ ΤΕΛΙΚΟΣ ΚΥΠΕΛΛΟΥ 19.15 ΤΣΕΛΣΙ – ΜΑΝ. ΓΙΟΥΝ.\nΣτο «Γουέμπλεϊ» του Λονδίνου,ο τελικός του Κυπέλλου Αγγλίας, ανάμεσα σε Τσέλσι και Μάντσεστερ Γιουνάιτεντ. Οι δύο ομάδες προσπαθούν να «σώσουν» μία αποτυχημένη σεζόν με τρόπαιο, καθώς δεν κατάφεραν να διεκδικήσουν το πρωτάθλημα, ενώ δεν έφτασαν σε διάκριση στο Τσάμπιονς Λιγκ. Το παιχνίδι δείχνει «τριπλή», πιο «ασφαλής» επιλογή τα «2-3 γκολ», σύνολο τερμάτων στο οποίο έχουν «έφεση» οι δύο ομάδες. 2-3 G 2,03\nΒΡΑΖΙΛΙΑ Β 01.00 ΜΠΟΑ – ΚΟΡΙΤΙΜΠΑ\nΗ Μπόα απογοητεύει, καθώς έχει υποστεί 5 ήττες σε ισάριθμες αγωνιστικές, έχοντας πετύχει μόλις 1 γκολ σε αυτό το διάστημα. Σταθερά στην τελευταία θέση της βαθμολογίας, η πιο αδύναμη ομάδα της κατηγορίας. Αντίθετα, η Κοριτίμπα (υποβιβάστηκε πέρσι), «τρέχει» αήττητο σερί 4 αγωνιστικών (3-1-0) και στοχεύει σε άμεση επάνοδο στα «μεγάλα σαλόνια». 2 DNB 1,57\nΑ’ ΒΡΑΖΙΛΙΑΣ 22.00 ΑΤΛ. ΜΙΝΕΪΡΟ – ΚΡΟΥΖΕΪΡΟ OV 2,5 2,25\nΔΙΟΡΓΑΝΩΣΗ ΩΡΑ ΑΓΩΝΑΣ ΒΕΤ ΑΠΟΔ.\nΣΟΥΗΔΙΑ 17.00 ΣΙΡΙΟΥΣ – ΤΡΕΛΕΜΠΟΡΓΚ 2 3,55\nΣΛΟΒΑΚΙΑ 18.00 ΝΙΤΡΑ – ΣΕΝΙΤΣΑ 2 6,00\nΣΛΟΒΑΚΙΑ 18.00 ΠΟΝΤΜΠΡΕΖΟΒΑ – Ζ. ΜΟΡΑΒΤΣΕ 2 4,35\nΟΥΓΓΑΡΙΑ 18.00 ΜΠΑΛΜΑΖΟΥΙΒΑΡΟΣ – ΝΤΕΜΠΡΕΤΣΕΝ 1 3,40\nΔΙΟΡΓΑΝΩΣΗ (ΩΡΑ) ΑΓΩΝΑΣ (ΚΩΔΙΚΟΣ ΟΠΑΠ) ΠΡΟΤΑΣΗ\nΒ’ ΒΡΑΖΙΛΙΑΣ (01.00) ΜΠΟΑ – ΚΟΡΙΤΙΜΠΑ (ΚΩΔ: 1296) 2\nSOS: Η Μπόα είναι η πιο αδύναμη ομάδα της κατηγορίας, καθώς σε 5 αγωνιστικές, έχει υποστεί ισάριθμες ήττες, έχοντας πετύχει μόλις 1 γκολ! «Τρέχει» αήττητο σερί 4 αγωνιστικών η Κοριτίμπα (3-1-0), που στοχεύει στην άνοδο.\nΚΑΛΥΤΕΡΗ ΑΠΟΔΟΣΗ ΑΓΟΡΑΣ 2,25\nΒ’ ΣΟΥΗΔΙΑΣ 17.00 ΝΤΕΓΚΕΡΦΟΡΣ – ΜΠΡΑΓΚΕ OV 2,5 1,75\nΠΛΕΪ ΟΦ ΟΛΛΑΝΔΙΑΣ 21.45 ΟΥΤΡΕΧΤΗ – ΦΙΤΕΣΕ OV 2,5 1,61\nFREE οι δύο από τις τέσσερις «βόμβες» του Στ. Κολίλα!\n«Εσπασε» τα... ταμεία η «Γραμμή»! Συνεχίζουμε για νέα κέρδη...\nΠΡΟΤΑΣΕΙΣ (Κυριακή 23/12/2018)\nΠΡΟΤΑΣΕΙΣ (Σάββατο 22/12/2018)\nΠΡΟΤΑΣΕΙΣ (Παρασκευή 21/12/2018)\nΠΡΟΤΑΣΕΙΣ (Πέμπτη 20/12/2018)


Παναθηναϊκός: Οι λόγοι που ψάχνει φορ (photos) - Onsports.gr\nΓιώργος Σακελλαρίου\t24 Ιουλίου 2020, 10:12\nΠαναθηναϊκός: Οι λόγοι που ψάχνει φορ (photos)\nΟ Παναθηναϊκός δεδομένα βρίσκεται σε αναζήτηση φορ. Τι ισχύει με τους υπάρχοντες επιθετικούς, πλην του Καρλίτος.\nΟ Τσάβι Ρόκα μετά την απόκτηση των Αϊτόρ, Βιγιαφάνιες και την αναμενόμενη έλευση του εξτρέμ Αντόνιο Ξαβιέ, ο οποίος μένει ελεύθερος από τη Τοντέλα, προχωράει και για να καλύψει τα υπόλοιπα κενά.\nΟ Ισπανός τεχνικός διευθυντής θέλει δεξί και αριστερό μπακ κι έναν χαφ, αλλά πλέον όλες οι πληροφορίες αναφέρουν ότι δεδομένα θ’ αποκτηθεί και φορ. Στην παρούσα φάση ο μόνος επιθετικός που είναι σίγουρο ότι θα βρίσκεται την ερχόμενη σεζόν στο ρόστερ είναι ο Καρλίτος.\nΟ 30χρονος Ισπανός επιθετικός αποκτήθηκε τον Γενάρη και την ερχόμενη σεζόν θα έχει επιτέλους δικαίωμα συμμετοχής. Η απουσία του από τη δράση θα αγγίζει τους εννέα μήνες, αλλά δεν είναι αυτός ο λόγος που θέλει φορ ο Ρόκα και ο Πογιάτος. Πολύ απλά όλοι οι υπόλοιποι επιθετικοί είναι στον αέρα. Ας δούμε τι ισχύει.\nΦεντερίκο Μακέντα: Ο Ιταλός επιθετικός θέλει μεγαλύτερο συμβόλαιο από τις 250.000 ευρώ που έχει στον Παναθηναϊκό για τον τελευταίο χρόνο. Στο «τριφύλλι» δεν έχουν αντίρρηση να τον πουλήσουν με ένα ικανοποιητικό ποσό. Ξέρουν, όμως, ότι είναι δύσκολο να έρθει σημαντική προσφορά για έναν ποδοσφαιριστή, ο οποίος σε 3,5 μήνες από την έναρξη της νέας περιόδου, υπογράφει ως ελεύθερος. Σε κάθε περίπτωση ο Παναθηναϊκός θέλει να είναι προετοιμασμένος για να καλύψει το κενό του Μακέντα, εφόσον βρει ένα καλό συμβόλαιο και πιέσει για να φύγει.\nΧουάν Χοσέ Περέα: Ο 20χρονος φορ έχει ενέργεια, έδειξε στην πρώτη του χρονιά μεγάλη διάθεση, αλλά τεχνικά και τακτικά έχει πολλά να βελτιώσει. Αυτό πιστεύουν στον Παναθηναϊκό και θα γίνει προσπάθεια είτε να πουληθεί (δύσκολο), είτε να δοθεί δανεικός σε κάποια ομάδα, ώστε να πάρει ματς και να εξελιχθεί. Αν πάει στο εξωτερικό, ενδεχομένως να μπει και οψιόν αγοράς.\nΑργύρης Καμπετσής: Ο ταλαντούχος Έλληνας φορ και διεθνής με την Ελπίδων έχει έναν ακόμα χρόνο συμβόλαιο, αλλά δεν είναι βέβαιο ότι πλέον θα εξαντληθεί. Ο Ρόκα φέρεται να είναι θετικός στο να βρεθεί μία λύση. Η καλύτερη και για τις δύο πλευρές. Το ποια θα είναι αυτή, θα φανεί το προσεχές διάστημα.\nΝίκος Βέργος: Ο 24χρονος επιθετικός επίσης έχει έναν ακόμα χρόνο συμβόλαιο με τον Παναθηναϊκό. Στο πρώτο μισό της σεζόν δεν έπαιξε με τον Δώνη και τον Γενάρη πήγε στη Χέρκουλες. Εκεί είχε ματς, αλλά ο κορονοϊός τον ανάγκασε να γυρίσει στην Ελλάδα. Πρόκειται για έναν παίκτη με οκτώ παιχνίδια πέρσι και κανένα φέτος με το «τριφύλλι». Ένα σενάριο είναι να τον πάρει στην προετοιμασία και να τον τσεκάρει ο Πογιάτος, αλλά και πάλι δεν είναι εύκολο να γυρίσει το κλίμα.\nΧρήστος Σέχου: Ο 20χρονος φορ πέρσι και φέτος είχε από μία συμμετοχή ως αλλαγή στη πρώτη ομάδα. Ταλαιπωρήθηκε από τραυματισμούς και δεν μπόρεσε ούτε στη δεύτερη ομάδα της Μπολόνια ν’ αγωνιστεί, όπου δόθηκε τον Γενάρη. Όλα αυτά, βέβαια, μέχρι να ξεσπάσει η πανδημία. Επίσης είναι πιθανό να βρίσκεται στη προετοιμασία, αλλά μοιάζει δύσκολο να θεωρείται εναλλακτική λύση. Παίζει δυνατά ο νέος δανεισμός.\nΓίνεται αντιληπτό ότι ποσοτικά ο Παναθηναϊκός είναι καλυμμένος στη θέση. Υπάρχουν, όμως, αρκετά ζητήματα και δεν θα πρέπει ν’ αποκλειστεί η μεταγραφή φορ. Το σίγουρο είναι ότι ο Ρόκα και ο Πογιάτος ψάχνουν παίκτη στη θέση.\n5 λεπτά πριν Παναθηναϊκός: Από εβδομάδα οι εξελίξεις για αντί Μπόλονι - Όλα ανοιχτά για Ντρεοσί (photos)\n19 λεπτά πριν ΝΠΣ Βόλος: Δοκιμαστικά για νεαρούς παίκτες\n37 λεπτά πριν Ημερήσιες Προβλέψεις για όλα τα Ζώδια 12/05\n38 λεπτά πριν ΠΑΣ Γιάννινα: Στον «αέρα» το ματς με ΑΕΛ - Δύο ακόμη κρούσματα


GAME20.GR > State of Decay 2 (ΣΕΛΙΔΑ 2)\nTAGS:E3 2017, Microsoft, PC, State of Decay 2, survival, Windows 10, Xbox One\nTo πολυαναμενόμενο State of Decay 2 σιγά σιγά επιστρέφει στο προσκήνιο. Όπως ανακοίνωσε η δημιουργός Undead Labs, το State of Decay 2 περιλαμβάνει εξαρχής τρεις χάρτες, ο καθένας εκ των οποίων έχει σχεδόν το ίδιο μέγεθος με τον χάρτη του πρώτου State of Decay. Επιπλέον, κάθε χάρτης έχει τα δικά του ξεχωριστά χαρακτηριστικά, ακόμα και διαφορετικούς τύπους αποστολών. Το State of Decay 2 βγαίνει μέσα στο 2017 για Xbox One και Windows 10 και σίγουρα θα είναι από τις βασικές ατραξιόν του Xbox Scorpio. Θέλετε; Περισσότερα...\nΕπιβίωση με παρέα στο State of Decay 2\nΗ συνέχεια του State of Decay, ενός από τα καλύτερα ζομποπαίχνιδα των τελευταίων ετών, είναι γεγονός. Στην E3 2016, η Μicrosoft ανακοίνωσε το State of Decay 2, το οποίο είναι είναι μια νέα multiplayer εμπειρία επιβίωσης με ζόμπι. Στο State of Decay 2 συνεργάζεστε με άλλους παίκτες φτιάχνοντας ολόκληρες κοινότητες και οι επιλογές σας επηρεάζουν τον διασυνδεδεμένο κόσμο του παιχνιδιού. Το State of Decay 2 αναμένεται 2017 σε Xbox One και Windows 10 και αγοράζοντας την μία έκδοση παίρνετε δωρεάν και την άλλη. Δείτε πρώτο βίντεο και πείτε μας πώς σας φαίνεται! Περισσότερα...\nTAGS:Microsoft, State of Decay 2, Windows 10, Xbox One\nWii U 3DS PS Vita video games Capcom Ubisoft Electronic Arts PS3 Xbox 360 PC Microsoft Bandai Namco Switch Xbox One Activision PS4 PSP Nintendo Sony Square Enix


Άρης - ΠΑΣ Γιάννινα: Δεν είναι Άρης αυτό! Ποια ισοπαλία...-... - Sportdog.gr - Αθλητικά Νέα | Ειδήσεις | Sport\n27/09/20 - 21:19\nΆρης - ΠΑΣ Γιάννινα: Ήταν ψηλά και ζαλίστηκε ο Άρης που κράτησε στην κορυφή για δύο ολοκληρες αγωνιστικές, πριν φρενάρει από τον ΠΑΣ Γιάννενα στο Βικελίδης, μετά από ένα παιχνίδι που πολύ συναρειανοί λένε και ευχαριστώ για την ισοπαλία!\nΟΧΙ, δεν είμαστε καθόλου καλά με την ισοπαλία. Δεν είμαστε καθόλου καλά με αυτά που βλέπουμε στον αγωνιστικό χώρο, αλλά και πίσω από αυτόν.\nΟ Άρης έπρεπε να έχει 9 βαθμούς και να παίζει στα πλέι οφς του europa league. Αλλά αυτά ισχύουν μάλλον σε μια άλλη εναλλακτική πραγματικότητα, αφού ο Άρης στη δική μας είναι ο συνηθισμένος Άρης των τελευταίων χρόνων.\nΤίποτα δεν άλλαξε και η ομάδα μας θα συμπληρώνει το πρωτάθλημα καταλαμβάνοντας μια από τις θέσεις πίσω από τους πρωταγωνιστές. Κι ας κερδίσει όλα τα ντέρμπι φέτος. Κι ας νικήσει τον Παναθηναϊκό στο ΟΑΚΑ την επόμενη αγωνιστική. Αν δεν έχεις σταθερότητα και δεν καθαρίζεις παιχνίδια απέναντι αντιπάλων σαν τον σημερινό, τότε δεν θα μπορέσεις ποτέ να πρωταγωνιστήσεις, όπως ελπίζουμε εμείς, οι πιο απαιτητικοί οπαδοί του Άρη.\nΝα με συγχωρέσουν οι φίλοι του συμπαθέστατου ΠΑΣ, ο οποίος έπαιξε αρκετά καλά σήμερα και δικαιούται το αποτέλεσμα. Αλλά πρόκειται για μια ομάδα νεοφώτιστη, χωρίς επίσημο παιχνίδι για πάνω από έξι μήνες και με αρκετούς νεαρούς και 18χρονους στη σύνθεση της. Και κυρίως Έλληνες. Όλα αυτά δίνουν αξία στο αποτέλεσμα της ομάδας των Ιωαννίνων, αλλά καταδεικνύουν και την ανεπάρκεια του Άρη.\nΟ Μάντζιος μπορεί να φεύγει σήμερα ευχαριστημένος γιατί δεν έχασε, αλλά δεν κέρδισε για τον λόγο πως φοβήθηκε να μη χάσει. Με πολλές αλχημείες και με αποδυναμωμένο το κέντρο της ομάδας στο Α μέρος, έδωσε το δικαίωμα στους ηπειρώτες να αγγίξουν τον θρίαμβο στο Α μέρος. Γιατί η τοποθέτηση του Σάσα στην άμυνα, καλύπτει μεν κενά, αλλά αποδυναμώνει το κέντρο, το ίδιο σφάλμα δηλαδή που έκανε ο Έννιγκ με την Κόλος και την καταστροφική ήττα-αποκλεισμό που θα κάνουμε χρόνια να ξεχάσουμε. Η μη χρήση του Τζέγκο είναι ένα ακόμη σφάλμα, αφού ο Αυστραλός έχει περίτρανα αποδείξει πως είναι ένα απαραίτητο εργαλείο στο κέντρο. Αντίθετα, η εμμονή με τον Ματίγια, αποδυναμώνει το κέντρο, το κάνει πιο αργό και το παραδίδει στους αντίπαλους. Και μπορεί ο Ισπανός να είναι σπεσιαλίστας και σήμερα να πέτυχε ένα ωραίο γκολ, αλλά έπρεπε να φάμε πρώτα δύο. Έτσι θα προτιμούσα να τον έβλεπα στον πάγκο και το παιχνίδι μας να είχε μια πιο λογική διακύμανση του σκορ.\nΚακός ο Άρης στην άμυνα, αποδυναμωμένος στο κέντρο και λίγος στην επίθεση, με κάποιους μετά από αυτά που είδαν σήμερα στο Βικελίδης να δηλώνουν ευχαριστημένοι.\nΌχι όμως εγώ. Τα καλύτερα δεν θα έρθουν έτσι. Τα καλύτερα θα έρθουν αν αποκτήσουμε ψυχραιμία, αντιληφθούμε ποιοι είμαστε και παίξουμε ανάλογα με τις δυνατότητές μας. Αν πατήσουμε σε μια σταθερή βάση και όχι ρίχνοντας μια τεσσάρα στον γείτονα ή του κατουρήσουμε το γήπεδο και σταματήσουμε εκεί πανηγυρίζοντας για μήνες γιατί του στερήσαμε κάτι. Ο Άρης πρέπει να βρει νέους στόχους, υψηλούς, και να αναρριχηθεί στη θέση που του αρμόζει.\nΟ Άρης πρέπει να γίνει ΑΡΗΣ.\n30/10/20 - 23:19\nΑυτός τον τελείωσε: Παίρνει όσα ο Σπανούλης κι άλλοι 3 -...\nΚαρέρα για... δέσιμο! Θύμισε ερασιτεχνικό - Tι έκανε με...\n30/10/20 - 11:17\nΑυτός είναι ο ΠΑΟΚ - Μην κρυβόμαστε με Φερέιρα - Σιγά τα...\n30/10/20 - 10:35\nΚακομαθημένα παιδάκια - Θυμάστε τον Κλωναρίδη; - Μόνο στο...\n30/10/20 - 00:35\nΠαράσημο για Ευρωπαίο ΠΑΟΚ - Ένα επίπεδο πάνω από Μάτος ο...


ΑΡΘΡΟ ΠΑΥΛΟΥ ΧΡΗΣΤΙΔΗ ΣΤΗΝ ΕΦΗΜΕΡΙΔΑ ΤΩΝ ΣΥΝΤΑΚΤΩΝ : Η ΕΡΩΤΗΣΗ….ΠΟΥ ΔΕΝ ΕΓΙΝΕ – Κίνημα Αλλαγής\nΑΡΘΡΟ ΠΑΥΛΟΥ ΧΡΗΣΤΙΔΗ ΣΤΗΝ ΕΦΗΜΕΡΙΔΑ ΤΩΝ ΣΥΝΤΑΚΤΩΝ : Η ΕΡΩΤΗΣΗ….ΠΟΥ ΔΕΝ ΕΓΙΝΕ\nΑΡΘΡΟ ΠΑΥΛΟΥ ΧΡΗΣΤΙΔΗ ΣΤΗΝ ΕΦΗΜΕΡΙΔΑ ΤΩΝ ΣΥΝΤΑΚΤΩΝ : Η ΕΡΩΤΗΣΗ….ΠΟΥ ΔΕΝ ΕΓΙΝΕ2019-03-052019-03-05https://kinimaallagis.gr/gggg/uploads/2022/06/logo-pasok-kinal-white-web-1.pngΚίνημα Αλλαγήςhttps://kinimaallagis.gr/gggg/uploads/2019/03/90.jpg200px200px\nΤα χρόνια της κρίσης κάποιοι προσπάθησαν να μας πείσουν ότι το να αλλάζεις κάθε μέρα και από μια άποψη, να κανείς τα αντίθετα από αυτά που υποσχέθηκες και να παίζεις με τη λαϊκή εντολή είναι ο δρόμος της επιτυχίας.\nΘα είχε ενδιαφέρον στη χθεσινή συνάντηση που παραβρέθηκε ο κ. Μπούλμαν να ρωτούσε τους παριστάμενους αν κατά την άποψη τους, η κρίση έφερε το μνημόνιο ή το μνημόνιο την κρίση. Αλλά οι έξοδοι διαφυγής δεν θα αρκούσαν, γιατί η αλήθεια είναι δύσκολο πράγμα.\nΟ τυχοδιωκτισμός του “αντιμνημονίου”, που είχε υπογραφή ΝΔ και συνυπογραφή ΣΥΡΙΖΑ, έφερε τραγικές συνέπειες. Εκτός από την οικονομία, στην οποία η χώρα έχασε πολύτιμο χρόνο και οι πολίτες πολλά δισεκατομμύρια ευρώ, αναδείχτηκαν στην κοινωνία ακραίες δυνάμεις και καλλιεργήθηκε μια νέα μορφή εθνικού διχασμού.\nΤΑΥΤΟΧΡΟΝΑ, όσο η εθνική συνεννόηση γύρω από τα αυτονόητα έλειπε, οι ανισότητες μεγάλωσαν, οι αδικίες αυξήθηκαν, οι ευαίσθητες κοινωνικές ομάδες χτυπήθηκαν ακόμα περισσότερο.\nΟ ΣΥΡΙΖΑ – και ο Α. Τσίπρας – είχε την ευκαιρία του το 2015. Αντί να την εκμεταλλευτεί προς όφελος των πολλών, ακύρωσε την φωνή των πολιτών και συγκυβέρνησε αγαστά για τέσσερα χρόνια με τους ΑΝ.ΕΛ., στους οποίους και σήμερα στηρίζεται.\nΚάλυψε και καλύπτει την καταστροφική περίοδο από το 2004 ως το 2009 και είπε “ΝΑΙ” σε όλες τις επιθυμίες της κ. Μέρκελ, από το προσφυγικό ως το Υπερταμείο, στο οποίο εκχώρησε την ελληνική δημόσια περιουσία για 99 χρόνια. Επί ΣΥΡΙΖΑ αυξήθηκαν οι έμμεσοι φόροι, εξαϋλώθηκε η προστασία της πρώτης κατοικίας, διαλύθηκε το ασφαλιστικό με τον νόμο Κατρούγκαλου.\nΗ Ν.Δ., από την άλλη, στηρίζοντας τον κ. Βέμπερ, επιβεβαιώνει την προσήλωσή της στις πολιτικές λιτότητας που μας έφεραν εδώ. Με οδηγό τις αγορές, χωρίς την παραμικρή αυτοκριτική για το παρελθόν, ακόμα δεν λέει κάτι για όσα αποκάλυψε ο κ. Μπαρόζο για τις ευθύνες της περιόδου Καραμανλή.\nΣΗΜΕΡΑ, η αλήθεια είναι πως το γκρέμισμα των τειχών, η παραγωγή πλούτου, και η αναγέννηση της δημοκρατίας είναι αφήγημα προοδευτικό, γιατί ενώνει αυτούς που μπορούν και δεν έχουν, με αυτούς που έχουν και μπορούν.\nΑπέναντι στους διαχειριστές και τις ελίτ, οι Ευρωπαίοι σοσιαλιστές και δημοκράτες διαμορφώσαμε στη Μαδρίτη ένα ανατρεπτικό σχέδιο που δεν έχει ανάγκη από κλειστές συναντήσεις των λίγων, αλλά από τη συμμετοχή των πολιτών στις αποφάσεις. Έχει ανάγκη από τον έλεγχο της ασυδοσίας των αγορών και ένα νέο κοινωνικό συμβόλαιο, που δίνει ευκαιρίες στους πολλούς, με ένα σύγχρονο εκπαιδευτικό σύστημα και ισότιμη πρόσβαση στην ασφάλεια και την υγεία.\nΗ μεγάλη κεντροαριστερά έχει μπροστά της μεγάλες προκλήσεις, που υπερβαίνουν τα ιδιωτικά πάρτι του κ. Τσίπρα.\nΑΡΘΡΟ Θ.ΜΑΡΓΑΡΙΤΗ ΣΤΑ ΝΕΑ ΤΟΥ ΣΑΒΒΑΤΟΥΆρθρα – Απόψεις\nΑΝΤΩΝΗΣ ΒΓΟΝΤΖΑΣ: ΓΕΦΥΡΕΣ ΚΑΙ ΓΕΦΥΡΟΠΟΙΟΙ ΧΩΡΙΣ «ΠΟΤΑΜΙΑ»Άρθρα – Απόψεις


Πλαφόν στην λιανική τιμή του ηλεκτρικού ρεύματος - Καταθέτει σχέδιο νόμου το ΠΑΣΟΚ - The Socialist\nΠλαφόν στην λιανική τιμή του ηλεκτρικού ρεύματος – Καταθέτει σχέδιο νόμου το ΠΑΣΟΚ\nΑπο NEWSROOM\t Στις 4 Μάιος 2022\nΤο ΠΑΣΟΚ συνεχίζει τις πρωτοβουλίες για επιβολή πλαφόν στην λιανική τιμή του ηλεκτρικού ρεύματος. Τόσο εντός όσο και εκτός Βουλής, με εντολή Ανδρουλάκη και με όλο το επιτελείο καθώς και τα στελέχη, δίνεται ακόμα μια μάχη απέναντι στην ακρίβεια. Μια μάχη που έχει αρχή μέση και τέλος και συγκεκριμένο σχέδιο αφού η κοινοβουλευτική ομάδα καταθέτει σχετικό σχέδιο νόμου στη Βουλή.\n“Η Κυβέρνηση συνεχίζει επί 9 μήνες την αδιέξοδη πολιτική της στην ενέργεια.\nΝα επιβληθεί πλαφόν στα τιμολόγια ρεύματος άμεσα.” ήταν η πρώτη αντίδραση της Χ.Τρικούπη ενώ σήμερα κατέστη σαφές πως στο ΠΑΣΟΚ-ΚΙΝΑΛ πιστεύουν πως στη “Βράση κολλάει το σίδερο” και ετοιμάζουν σχέδιο νόμου προς κατάθεση στη Βουλή:


Νίκος Αναστασίου - Ο Έλληνας «μάγος» του Ξύλου | ellines.com\nΟ Έλληνας «μάγος» του Ξύλου\nΟ 37χρονος Νίκος Αναστασίου τελείωσε τη Διπλάρειο Σχολή / Ελληνική Βιοτεχνική Εταιρεία, στην ειδικότητα του επιπλοποιού και στη συνέχεια ταξίδεψε στο Λονδίνο, στο ICBS Business College του Πανεπιστημίου του Κίνγκστον, για σπουδές στη διοίκηση επιχειρήσεων. Στο ίδιο πανεπιστήμιο πραγματοποίησε μεταπτυχιακές σπουδές στο στρατηγικό μάνατζμεντ, εκπονώντας διπλωματική εργασία για τη συναισθηματική νοημοσύνη.\nΓιος του ξυλουργού Βασίλη Αναστασίου, από το Μαυρότοπο Θεσπρωτίας, που ήρθε στην Αθήνα το 1971 και ξεκίνησε δέκα χρόνια μετά με ένα μικρό ξυλουργείο στο Μενίδι, ο Νίκος Αναστασίου κληρονόμησε την βιοτεχνία του πατέρα του και είναι πλέον CEO της εταιρείας αρχιτεκτονικής ξυλουργικής Epexyl.\nΜεταξύ των έργων που έχει πραγματοποιήσει η Epexyl, συγκαταλλέγεται η ξυλουργική επένδυση της αίθουσας της Νέας Λυρικής Σκηνής στο Κέντρο Πολιτισμού Ίδρυμα Σταύρος Νιάρχος. Το έργο αυτό ήταν που άλλαξε µια για πάντα και την πορεία του Νίκου Αναστασίου και της Epexyl.\nΚέντρο Πολιτισμού του Ιδρύματος Σταύρος Νιάρχος. Φωτογραφία: epexyl.com\nΤο Κέντρο Πολιτισµού – Ίδρυµα Σταύρος Νιάρχος στεγάζεται σε ένα κτίριο συνολικής έκτασης 28.000 τ.µ., σχεδιασµένο από τον διεθνούς φήµης αρχιτέκτονα Ρέντσο Πιάνο. Το 2012, η Epexyl μετείχε στο διαγωνισμό για τα ξυλουργικά στα έργα του Ρέντσο Πιάνο. Και κέρδισε στον διαγωνισμό.\nΟ Ρέντσο Πιάνο είχε ζητήσει τα πάνελ της όπερας να είναι απολύτως ειδικών προδιαγραφών. Ήθελε να είναι κυματιστά, διαστάσεων 3Χ3 και χωρίς αρμούς για λόγους αισθητικής. Όσες προσπάθειες και αν γίνονταν, έπεφταν στο κενό. Αυτό που ήθελε, κυριολεκτικά, ήταν αδύνατο να πραγματοποιηθεί.\nΧρειάστηκαν έξι μήνες δοκιμών και επένδυσης σε διαφορετικές τεχνικές μέχρι ο Νίκος Αναστασίου να καταφέρει να προσφέρει τη λύση που έψαχνε ο Ρέντσο Πιάνο για την επένδυση του δηµιουργήµατός του, κερδίζοντας παράλληλα την εµπιστοσύνη του Ιταλού αρχιτέκτονα.\nΗ Epexyl µε μία πρωτοποριακή πρόταση κατάφερε να αφήσει εκτός τρεις εταιρείες από το εξωτερικό, πολύ µεγαλύτερες τότε από την ίδια, αναλαµβάνοντας το έργο.\nΑπό εκείνη την ημέρα και μέσα σε τρία χρόνια, η Epexyl πέτυχε να δραστηριοποιηθεί σε παγκόσμια project και να έχει γραφεία σε Νέα Υόρκη, Λονδίνο και Παρίσι.\nΠρόσφατα η Epexyl παρέδωσε το νέο δικαστικό μέγαρο στο Παρίσι. Στις ΗΠΑ, συμμετέχει στην μεγαλύτερη ιδιωτική επένδυση στην ιστορία της χώρας, το Hudson Yards, έργο προϋπολογισμού 25 δισ. δολαρίων και 1.200.000 τ.μ., ενώ συμμετείχε στη νέα Όπερα της Ινδίας στη Βομβάη και στη νέα Όπερα του Βιετνάμ, στο Ανόι.\nΚάποια στιγμή, ο Νεοϋορκέζος επενδυτής Χάρι Μακλόουβ είδε τις φωτογραφίες της νέας Εθνικής Λυρικής Σκηνής στους τοίχους του γραφείου του Ρέντσο Πιάνο και ρώτησε «ποιος έκανε αυτή τη δουλειά;» για να καλέσει, τον Νίκο Αναστασίου να αναλάβει όλα τα ξυλουργικά έργα στο κτίριο στο 432 Park Avenue της Νέας Υόρκης, ύψους 425 μέτρων, το ψηλότερου κτιρίου κατοικιών στο Δυτικό Ημισφαίριο!\nΈχει συμμετάσχει επίσης και σε πολλά έργα με τον Ρέντσο Πιάνο, όπως στο Πανεπιστήμιο Columbia, στο Μουσείο Σύγχρονης Τέχνης της Ταϊπέι, ή την εντυπωσιακή υπεράκτια επέκταση του Μονακό.\nΑκόμα, σε ξενοδοχειακές μονάδες του Accor Hotel Group στην Ακτή του Ελεφαντοστού, σε μεγάλες ξενοδοχειακές μονάδες του ξενοδοχειακού κολοσσού Four Seasons στη Δομινικανική Δημοκρατία, αλλά και σε κτιριακά συγκροτήματα στον Λίβανο, το Παρίσι και το Λονδίνο.\nΓεωπονικό Πανεπιστήμιο Αθηνών. Φωτογραφία: epexyl.com\n«Δεν είμαι πολιτικός, είμαι ξυλουργός. Ξεκίνησα από μια οικογενειακή βιοτεχνία στο Μενίδι και σήμερα ζω πλέον το μεγαλύτερο μέρος της ζωής μου στο Μανχάταν», είχε τονίσει ο Έλληνας επιχειρηματίας στην ημερίδα «Επιχειρήσεις: Η ελληνική επιτυχία», στο πλαίσιο του φόρουμ «Ελλάδα: οι δρόμοι της ελπίδας», που οργάνωσαν το περιοδικό «Le Nouvel Observateur» μαζί με την «Καθημερινή» και το ΚΠΙΣΝ, σε συνεργασία με το Διεθνές Εμπορικό Επιμελητήριο και το Ελληνογαλλικό Εμπορικό Επιμελητήριο.\nΜέγαρο Μουσικής Αθηνών. Φωτογραφία: epexyl.com\nΤο 2018 ο Νίκος Αναστασίου αναγορεύτηκε επίτιμος διδάκτωρ του Πανεπιστημίου της Οξφόρδης, στον τομέα Business and Management, ως «βασικό συντελεστή στην ανάπτυξη μιας τοπικής οικονομίας».


Σήλια Δραγούνη: Η μάχη που δίνει με τη σκλήρυνση κατά πλάκας η πρώην σύζυγος του Δημήτρη Αργυρόπουλου - Yousay.gr\nΔεν έλεγα ποτέ «όχι», ήμουν πάντα το καλό παιδί, δεν διεκδικούσα αυτά που ήθελα. Μέχρι και θέματα με το διαζύγιο των γονιών μου βγήκαν, που εγώ ούτε που το θυμόμουν, γιατί χώρισαν όταν ήμουν πολύ μικρή. Έκανα και ύπνωση και βρήκα πράγματα που δεν θυμόμουν ότι με είχαν επηρεάσει. Όλα αυτά μαζί με τη γέννα του Τζο, ζορίστηκα πολύ, γεννούσα για ώρες, κούρασαν τον οργανισμό μου και παρουσιάστηκε το αυτοάνοσο. Δεν τρόμαξα όταν το έμαθα και το συζητώ άνετα γιατί δεν είναι κάτι που μ’ απασχολεί καθημερινά. Το μόνο που παθαίνω είναι κάποιοι έντονοι πονοκέφαλοι και για τον λόγο αυτό άλλαξα και θεραπεία.\nΟ γιος μου με βοήθησε στο να αγαπώ πιο πολύ τον εαυτό μου, γιατί είχα πλέον μια ευθύνη. Δεν γνωρίζω τι θα είχα κάνει αν δεν είχα τον Τζο γιατί έχω πολλή αδρεναλίνη και ενέργεια. Ο γιος μου με γείωσε. Ήμουν αυτοκαταστροφική. Απορώ πώς δεν έμπλεξα με ναρκωτικά… Έχω πολλές ανασφάλειες, αλλά δεν υπήρξα ποτέ μίζερη. Ακόμη και μαυρίλα να βλέπω, κάπου θα βρω φως και θα ανέβω αμέσως. Παλιά αγχωνόμουν πολύ, πάθαινα κρίσεις πανικού, τώρα τα παίρνω πιο χαλαρά», δήλωσε η Σήλια Δραγούνη, η οποία στο παρελθόν ήταν παντρεμένη με τον Δημήτρη Αργυρόπουλο.\nΓεράσιμος Σκιαδαρέσης – Μπέσυ Μάλφα!Υποδέχτηκαν το νέο μέλος της οικογένειας!Ευτυχισμένες στιγμές για το ζευγάρι!


Μπάλα, μολύβι κι αγκαλιά: 5 πασχαλινές δραστηριότητες & τα παιδαγωγικά τους οφέλη\n5 πασχαλινές δραστηριότητες & τα παιδαγωγικά τους οφέλη\nΗ Μεγάλη εβδομάδα έχει ξεκινήσει και μαζί μ' αυτήν οι ετοιμασίες για το πασχαλινό τραπέζι, οι πασχαλινές αγορές και όλ' αυτά μέσα σε μια γιορτινή και ανοιξιάτικη ατμόσφαιρα. Πολλοί γονείς αναριωτιούνται πώς θα μπορούσαν να συνδυάσουν αυτη την πασχαλινή διάθεση που επικρατεί με τη δημιουργική απασχόληση των παιδιών τους αυτές τις μέρες των διακοπών. Ακολουθούν 5 προτάσεις για μια δημιουργική Μεγάλη Εβδομάδα:\nΠασχαλινή κάρτα: μια εύκολη κατασκευή που προσφέρει την ευκαιρία να ευχηθούν τα παιδιά σε συγγενείς ή φίλους που ζουν μακριά στέλνοντας μαζί με τις ευχές τους μια δικιά τους δημιουργία με προσωπικές ευχές. Χαρτόνι, κόλλα, ψαλίδι, μπογιές και μια πασχαλινή ζωγραφιά είναι τα βασικά υλικά. Οφέλη: εξάσκηση συγκέντρωσης, λεπτής κινητικότητας, δημιουργικότητας, γραφής και κοινωνικών δεξιοτήτων\nΔιακόσμηση λαμπάδας: το Μ. Σάββατο πλησιάζει οπότε είναι μια πολύ καλή ευκαιρία να στολίσουν είτε τη δικιά τους λαμπάδα ή να φτιάξετε μαζί μια ή περισσότερες για κάποια άλλο μέλος της οικογένειας ή κάποιον φίλο. Οι επιλογές που θα δώσουν στη λαμπάδα τον προσωπικό χαρακτήρα του παιδιού είναι πολλές, όπως: σπάγγος, κορδέλες, χάντρες, πηλός, φιγούρες αγαπημένων ηρώων και άλλα. Τα οφέλη είναι παρόμοια με αυτά της προηγούμενης δραστηριότητας.\nΜαγιάτικο στεφάνι: Μια όμορφη ευκαιρία για μια ανοιξιάτικη πινελιά εν μέσω Πάσχα, καθώς η πρωτομαγιά φέτος συμπίπτει με τη Μεγάλη Τετάρτη για εξόρμηση στη φύση και δημιουργία ενός στεφανιού από λουλούδια. Φυσικά υπάρχει και η δυνατότητα να πειραματιστείτε με τα παιδιά εκτός από τα φυσικά υλικά και με άλλα υλικά χειροτεχνίας, όπως χαρτόνι, χαρτί γκοφρέ, κορδέλες, ξυλάκια κανέλας και άλλα, με ένα εξίσου όμορφο αποτέλεσμα. Οφέλη: επαφή με τη φύση, σωματική άσκηση, δημιουργικότητα, ενδυνάμωση συγκέντρωσης και εξάσκηση λεπτής κινητικότητας\n4. Πασχαλινά κουλουράκια: Η μαγειρική και η ζαχαροπλαστική αναμφίβολα προσφέρουν την ικανοποίηση και τη χαρά της δημιουργίας ενός φαγητού ή γλυκού και απόλαυσης αυτού. Για τα κουλουράκια η διαδικασία ξεκινά από το ζύμωμα, συνεχίζεται με το πλάσιμο και ολοκληρώνεται με το φούρνισμα! Οφέλη: ενδυνάμωση της συνεργασίας, της ακολουθίας οδηγιών, της εφαρμογής μαθηματικών μέσω των ποσοτήτων των υλικών που χρειάζονται για την πραγματοποίηση της συνταγής αλλά και της αισθητοποίησης για τα παιδιά μικρότερης ηλικίας της έννοιας του χρόνου.\n5. Βάψιμο αυγών: Ένα από τα πιο γνωστά και αγαπητά πασχαλινά έθιμα. Και σ' αυτη την δραστηριότητα μπορείτε να δοκιμάστε και να πειραματιστείτε με διαφόρων χρωμάτων βαφές, ιδανικά φυσικές (παντζάρι για κόκκινο, βιολέτες για μωβ, σπανάκι για πράσινο), αλλά και σχέδια που θα στολίσουν τ' αυγά σας, όπως: φύλλα από φυτά και λουλούδια, φλούδες κρεμμυδιών. Εναλλακτικά, τα παιδιά μπορούν να δώσουν κι εδώ το προσωπικό τους στίγμα βάφοντας τ' αυγά με δικά τους σχέδια με κηρομπογιές ή νερομπογιές! Οφέλη: εξάσκηση λεπτής κινητικότητας, δημιουργικότητας, εφαρμογή φυσικών κανόνων (βρασμός νερού), εμπλουτισμός γνώσεων σχετικά με την αξιοποίηση και τα οφέλη λαχανικών, λουλουδιών και φυτών.\nΑναρτήθηκε από Φαιδώρα Ρίζου στις 1:36 μ.μ.


Ενίσχυση των φωτοβολταϊκών κυψελών με γραφένιο\nΤο τελευταίο χρονικό διάστημα γίνεται μεγάλη ερεύνα στον τομέα των φωτοβολταϊκών με στόχο να ενσωματωθεί στα φωτοβολταϊκά πάνελ το υλικό γραφένιο.\nΤο γραφένιο είναι ένα νανοϋλικό που έχει προσελκύσει μεγάλο ενδιαφέρον σαν ένα υλικό που μπορεί να επιφέρει ριζοσπαστικές αλλαγές στην αποθήκευση ενέργειας. Το γραφένιο είναι βασικά μια εξαγωνική διάταξη μορίων του άνθρακα με παρά πολύ μικρό πάχος. Το » υλικό θαύμα » είναι παχύ όσο ένα άτομο άνθρακα και είναι το υλικό κατασκευής του γραφίτη.\nΤο γραφένιο είναι 200 φορές ισχυρότερο από το ατσάλι, σχεδόν εξ ολοκλήρου διαφανές και ένας άριστος αγωγός της θερμότητας και του ηλεκτρισμού. Επίσης είναι αρκετά εύκαμπτο και αδιαπέρατο.\nΓίνεται σημαντική έρευνα έτσι ώστε να αξιοποιηθούν τα μοναδικά χαρακτηριστικά του γραφενίου την χρήση σε φωτοβολταϊκές κυψέλες. Είναι πολύ πιθανό ότι θαυμάσια αγωγιμότητα και η διαφάνεια του γραφενίου θα μπορούσε να συμβάλει στη δημιουργία της επόμενης γενιάς πιο αποδοτικών , ανθεκτικών και χαμηλού κόστους φωτοβολταϊκων .\nΤο γραφένιο είναι πράγματι πολύ καλός αγωγός , όμως δεν υπερέχει τόσο όταν πρόκειται για την συλλογή του ηλεκτρικού ρεύματος που παράγεται εντός του ηλιακού κυττάρου . Αυτός είναι και ο λόγος που οι ερευνητές αναζητούν τον κατάλληλο τρόπο έτσι ώστε τροποποιώντας το γραφένιο να παράξουν ένα νέο υλικό πιο διαφανές και με καλύτερη συμπεριφορά στην συγκέντρωση του ηλεκτρικού φορτίου. Γίνονται πειράματα και τροποποιήσεις με παράγωγα γραφενίου όπως το οξείδιο του γραφενίου.\nΜια άλλη πιθανή χρήση για γραφενίου είναι η αντικατάσταση του μείγματος Ίνδιου Οξειδίου του Κασσίτερου (ΙΤΟ) στις ηλιακές κυψέλες. Το αγώγιμο οξείδιο ινδίου κασσιτέρου (ΙΤΟ) χρησιμοποιείται μαζί με ένα μη αγώγιμο στρώμα γυαλιού στους περισσότερους οργανικούς ηλιακούς συλλέκτες. Όμως το υλικό είναι σπάνιο, ακριβό και εύθραυστο .\nΤώρα οι έρευνες επικεντρώνονται στο γραφενίο ως μια πιθανή αντικατάσταση του ΙΤΟ στους οργανικούς ηλιακούς συλλέκτες , ενώ να αναζητούνται τρόποι για τη χρήση γραφενίου στη βελτίωση της συνολικής απόδοσης των φωτοβολταϊκών.\nΕρευνητές στο MIT εργάζονται για την ανάπτυξη ενός νέου ηλιακόυ κύτταρου , από γραφενίο και διθειούχο μολυβδαίνιο , το οποίο θα είναι λεπτό, ελαφρύ και αποτελεσματικό – έως και 1000 φορές περισσότερο από ό, τι τα πάνελ πυριτίου. Ελπίζουν να πετύχουν την χαρη στη μοναδική δομή του την απόλυτη μετατροπή ενέργειας. Ερευνητές από το ίδιο πανεπιστήμιο έχει επίσης αναπτύξει ένα εύκαμπτο διαφανές ηλεκτρόδιο γραφενίου για πολυμερή ηλιακά κύτταρα , τα οποία ισχυρίζονται ότι είναι το πιο αποτελεσματικό ηλεκτρόδιο αυτού του είδους που αναπτύχθηκε ποτέ.\nΕρευνες του Πανεπιστήμιο του Cincinnati έδειξαν ότι η προσθήκη μιας πολύ μικρής ποσότητας νιφάδων γραφενίου σε ένα πολυμερές ηλιακό κύτταρο μπορεί να βελτιώσει την απόδοση του εως και τρεις φορές.\nΗ καναδική Sunvault σχηματίστηκε πρόσφατα την Supervault Ενέργειας ΚΕ για την ανάπτυξη γραφενίου τεχνολογία supercapacitor για τα ηλιακά κύτταρα . Η εταιρεία που αναφέρεται σε αυτό ως μια τεχνολογία που θα » αλλάξει το πρόσωπο της γενιάς των ανανεώσιμων πηγών ενέργειας και την αποθήκευση . »\nΠολλές άλλες εταιρείες και δραστηριοποιούνται στην ερεύνα και τεχνολογία έτσι ώστε να ενσωματώσουν το θαυματουργό αυτό υλικό στον στην παραγωγή των φωτοβολταϊκών αυξάνοντας την απόδοση και των κύκλο ζωής των φωτοβολταϊκών πάνελ.


Μήπως τρώτε περισσότερο για να αντιμετωπίσετε το στρες των γιορτών; » Foodbites\nΣυντάχθηκε απο τον/την webgf στην κατηγορία 17/12/12 . Δημοσιεύτηκε στις Υγεία και διατροφή\nΑν και οι γιορτές των Χριστουγέννων συνοδεύονται συνήθως από χαρά και διασκέδαση μπορεί επίσης να φέρουν στην επιφάνεια και συναισθήματα απώλειας, λύπης ή κατάθλιψης.\n«Πολλοί άνθρωποι χρησιμοποιούν το φαγητό ως τρόπο αντιμετώπισης των δύσκολων συναισθημάτων, όχι μόνο των δυσάρεστων, αλλά και την ευτυχία, τον ενθουσιασμό και την γιορτή, για παράδειγμα», λέει η Alexis Cona, κλινική ψυχολόγος και ερευνήτρια στο Ερευνητικό Κέντρο Παχυσαρκίας στη Νέα Υόρκη.\nΟι ερευνητές πιστεύουν ότι πολλοί από τους ανθρώπους που τρώνε όταν αντιμετωπίζουν έντονες συναισθηματικές καταστάσεις, στρέφονται στο φαγητό για να “μουδιάσουν” επώδυνα ή δύσκολα προς επεξεργασία συναισθήματα. Όπως εξηγεί η Cona, μπορεί να είναι ένας φαύλος κύκλος στον οποίο ο συγκεκριμένος τύπος ανθρώπου ξαφνικά βρίσκει τον εαυτό του μπροστά από το ψυγείο, χωρίς να ξέρει ακριβώς πώς έφτασε εκεί.\nΟ χρόνος που περνά κάποιος με την οικογένειά του κατά τη διάρκεια των διακοπών μπορεί να είναι μια πρόκληση, δεδομένου ότι πολλές διατροφικές διαταραχές αρχίζουν με τα χαλαρά όρια μεταξύ των μελών της οικογένειας, διευκρινίζει η Cona. Η προετοιμασία του εαυτού για δύσκολες και προκλητικές αλληλεπιδράσεις μπορεί να είναι ιδιαίτερα σημαντική.\nΕπιπλέον, κατά τη διάρκεια αυτής της περιόδου, τα τρόφιμα είναι άφθονα. Πολλοί άνθρωποι απολαμβάνουν τα αγαπημένα, παραδοσιακά γλυκά και φαγητά των Χριστουγέννων μόνο κατά τη διάρκεια αυτής της περιόδου.\nΌλα είναι μέρος των αναμνήσεων που σχετίζονται με τις προτιμήσεις της οικογένειας, αυτά τα φαγητά είναι διαποτισμένα με προσδοκίες, εξηγεί η Ellen Shuman, πρόεδρος της the Binge Eating Disorder Association, η οποία συμβουλεύει τους ασθενείς της να μην τρώνε τα αγαπημένα εποχιακά εδέσματα μόνο τη συγκεκριμένη περίοδο. Αν αγαπούν ένα συγκεκριμένο πιάτο, θα πρέπει να το γεύονται περιστασιακά όλο το χρόνο για να αποφύγουν το αίσθημα της έλλειψης.\nΛοιπόν, τι πρέπει να κάνει κάποιος που καταφεύγει στο φαγητό όταν στρεσάρεται ;\nΠρώτα απ ‘όλα, ενεργείστε συνειδητά. Η Cona ζητά από τους ασθενείς της να ελέγχουν τον εαυτό τους πριν φάνε κάτι: Πεινάτε πραγματικά; Βαθμολογήστε την πείνα σας. Και αν δεν πεινάτε πραγματικά, αλλά θέλετε να φάτε, σκεφτείτε τι νοιώθετε και ποια είναι η βαθύτερη επιθυμία που σας ωθεί να φάτε.\nΣυνιστά επίσης να φέρεστε με καλοσύνη στον εαυτό σας, ειδικά μετά από κατανάλωση φαγητού για συναισθηματικούς λόγους. «Η προσπάθεια να βρεις αποδοχή μπορεί να είναι δύσκολη, ειδικά σε μια κοινωνία που μας καταδικάζει όταν τρώμε με αυτόν τον τρόπο». Τονίζει δε ότι είναι σημαντικό να μην καταδικάζουμε τον εαυτό μας. Αν συμβεί να φάμε λόγω στρες πρέπει να προσπαθήσουμε να μάθουμε από αυτό και να μην ντρεπόμαστε.\nΗ Shuman προσθέτει ότι, εκτός από τον εαυτό σας, ενδεχομένως να υπάρχουν και άλλα πρόσωπα που θα πρέπει να συγχωρήσετε. Αν ξεχάσετε την όποια οδυνηρή οικογενειακή ιστορία θα εμποδίσετε τον κύκλο του ανθρώπου που τρώει για συναισθηματικούς λόγους. «Λάβετε υπόψη σας ότι δεν πρέπει να περάσετε τις γιορτές με την μαμά και όσα έχετε βιώσει στο παρελθόν μαζί της, παρά μόνο με τη μαμά εκείνη την στιγμή».\nsoya χοληστερόλη κάπαρη καφές υπέρταση λίπη αυγό αποστείρωση παχυσαρκία υπέρηχοι οστεοπόρωση πολυβιταμίνες θερμική επεξεργασία oils πρόσθετα proteins λιπαρά διαβήτης φυτικές ίνες Αλτζχαιμερ σόγια ψύξη σαλάτα έλαια stevia soy αφυδάτωση αυγά αυγοτάραχο εγκυμοσύνη οργανοληπτικός έλεγχος mangusteen καλοκαίρι εμπλουτισμός σαλιγκάρια ιπποφαές fachpack κάππαρη παστέλι botarga παιδί trikalinos greek breakfast αρθρίτιδα παγωτό τιμές τροφίμων composite cans ενυδάτωση λουτείνη καρύδα ενκαψυλιωμένα συστατικά ελληνικό πρωινό νανοϋλικά σχολείο πολίτικη κουζίνα κονσερβοποίηση οργανοληπτική αξιολόγηση sweete νερό sensory evaluation πρωτείνες ζεαξανθίνη παστερίωση 100 χρόνια οργανοληπτικά χαρακτηριστικά πρωτεΐνες ορού sensory ιστορία οίνος παγωτά Weidenhammer ισχυρισμοί παιδική διατροφή κατάψυξη νανοτεχνολογία κρέας αλόγου bottarga FT-NIR diabetes αχλάδι σχολική διατροφή κολοκύθα fachpack 2012 claims ημέρα καρδιάς κρασί labelling επισήμανση καρδιά στέβια στεφανιαία νόσος κερσετίνη fats τσάι Alzheimer WFD καρδιαγγειακά νοσήματα Βυζάντιο ΕΦΕΤ ελαιόλαδο